
Jeg  vil  gerne  fremsætte  en  indtrængende  bøn  til  alle,  som  har  ledende  stil- 
linger, til  alle  de  mange  lærere  og  missionærer,  til  familieoverhovederne:  I  alt, 
hvad  I  gør,  skal  I  nære  ånden  —  give  sjælen  næring. 

Jeg  er  overbevist  om,  at  verden  hungrer  efter  åndelig  føde.  Amos  profeterede 
i  gamle  dage:  „Se,  dage  skal  komme,  lyder  det  fra  den  Herre  Herren,  da  jeg 
sender  hunger  i  landet,  ikke  hunger  efter  brød,  ikke  tørst  efter  vand,  men  efter 
at  høre  Herrens  ord.  Da  vanker  de  fra  hav  til  hav,  flakker  fra  nord  til  øst  for  at 
søge  Herrens  ord,  men  finder  det  ej.  Den  dag  vansmægter  af  tørst  de  fagre  jom- 
fruer og  unge  mænd."  (Amos  8:1 1 —13) 

Der  er  hunger  i  landet  og  ægte  tørst  —  stor  hunger  efter  Herrens  ord  og 
utilfredsstillet  tørst  efter  åndelige  ting.  Det  er  vor  pligt  og  vor  chance  at  nære 
sjælen. 

Jeg  beder  indtrængende  om,  at  vi  bestandig  vil  søge  Herrens  inspiration  og 
den  Helligånds  ledsagelse  til  at  velsigne  os,  så  vi  kan  holde  vore  bestræbelser 
på  et  højt  åndeligt  plan.  Sådanne  bønner  vil  ikke  forblive  ubesvarede,  for  vi  har 
fået  den  forjættelse  gennem  åbenbaring,  at  „Gud  vil  give  jer  kundskab  gennem 
sin  Helligånd,  ja,  gennem  den  Helligånds  uudsigelige  gave  .  .  ."  (Lære  og  Pagter 
121:26)  O 

I  denne  juletid  vil  jeg  gerne  nævne  et  tilfælde  i 
Frelserens  liv,  da  de  mennesker,  som  havde  lyttet  til 
en  åndelig  tale,  Han  havde  holdt,  gik  bort  fra  Ham, 
fordi  de  ikke  forstod  meningen  med  den  tale.  I  en  kort 
henvisning  til  dette  tilfælde  læser  vi: 

Af  den  grund  trak  mange  af  hans  disciple  sig  til- 
bage og  vandrede  ikke  mere  med  ham.  (Joh.  6:66.) 

Da  Han  nu  så  disse  disciple  gå  bort,  men  lagde 
mærke  til,  at  De  Tolv,  som  havde  været  med  Ham, 
blev  tilbage,  sagde  Han:  „Vil  I  også  gå  bort?" 

Tro  mod  sin  natur  svarede  Simon  Peter: 

„Herre!  til  hvem  skal  vi  gå  hen?  Du  har  det  evige 
livs  ord.  Og  vi  er  kommet  til  den  tro  og  erkendelse, 
at  du  er  Guds  Hellige."  (Joh.  6:67-69.) 


af 


Præsident  David  0.  McKay 


DEN  ÅNDELIGE  BETYDNING 


Denne  tale  om  livets  brød  fulgte  på  miraklet  om 
bespisningen  af  de  fem  tusinde  med  nogle  få  brød  og 
fisk.  Som  den  storslåede  lærer,  Kristus  var,  anvendte 
Han  det  mirakel  til  at  lære  folk  den  åndelige  betydning 
af  Evangeliet.  Da  de  nu  havde  spist  af  brødene  og  var 
blevet  mætte  —  men  ikke  kunne  forstå  den  betydning 
—  gik  de  bort.  Så  vendte  Jesus  sig  til  De  Tolv  og  stil- 
lede dem  det  spørgsmål,  jeg  lige  har  henvist  til. 
Senere  tog  Jesus  De  Tolv  med  sig  op  på  bjerget  i 
nærheden  og  lærte  dem  mere  om  Evangeliets  ånde- 
lige betydning,  hvorefter  Han  sluttede  med  at  spørge: 
„Hvem  siger  folk,  at  jeg,  Menneskesønnen,  er?"  (en 
grammatikalsk  fejl,  der  er  gået  igen  i  århundreder). 
De  Tolv  svarede:  „Nogle  siger:  Johannes  Døber  (som 
var  blevet  halshugget  af  Herodes);  andre  Elias;  andre: 
Jeremias  eller  en  anden  af  profeterne"  —  idet  de 
tænkte  på  åndens  tilbagevenden. 

Så  spurgte  Jesus:  „Men  I,  hvem  siger  I,  at  jeg  er?" 
Den  opfarende  Peter  var  igen  talerør,  og  denne  gang 
svarede  han  uden  tøven  efter  flere  dages  samvær 


383 


med  Ham:  „Du  er  Kristus,  den  levende  Guds  Søn." 
Denne  gang  fik  han  følgende  svar:  „Salig  er  du, 
Simon  Jonas'  søn  (på  dette  tidspunkt  kaldte  Kristus 
ham  ikke  Peter)!  thi  det  har  kød  og  blod  ikke  åben- 
baret dig,  men  min  Fader,  som  er  i  Himlene."  (Matt. 

16:13—17.) 

VERDEN  TRÆNGER  TIL  ET  VIDNESBYRD 

I  vor  tid  trænger  verden  måske  som  aldrig  før  ti! 
vidnesbyrd  om  Herren  Jesu  Kristi  guddommelighed. 

Vi  bør  stræbe  så  alvorligt  på  at  repræsentere  Ham 
eller  følge  Ham,  så  vore  ånder  kan  forblive  evigt  unge. 
Hvis  tanker  påvirker  den  fysiske  tilværelse,  skulle 
det  så  ikke  være  sandt,  at  evige  sandheder  vil  bidrage 
til  den  evige  natur  af  den  ånd,  som  bor  i  os?  Den  aften 
da  Frelseren  blev  forrådt,  sagde  Han: 

„Og  dette  er  det  evige  liv,  at  de  kender  dig,  den 

eneste  sande  Gud,  og  ham,  som  du  har  sendt, 

Jesus  Kristus."  (Joh.  17:3) 

Og  hvorledes  kan  vi  så  blive  overbevist  om  denne 

lære? 

„Hvis  nogen  vil  gøre  hans  vilje,  skal  han  erfare, 

om  læren  er  fra  Gud,  eller  jeg  taler  af  mit  eget." 

(Joh.  7:17.) 

Visdom  opnås  gennem  bestræbelse  for  at  vinde 
den.  Alt,  hvad  der  er  godt,  kræver  det  bestræbelse 
at  opnå.  Det,  som  det  er  værd  at  have,  vil  altid  rent 
fysisk  koste  noget,  det  vil  kræve  intellektuel  kraft, 
og  det  vil  kræve,  at  man  viser  sjælsstyrke  — 

Bed,  så  skal  der  gives  jer;  søg,  så  skal  I  finde; 

bank  på,  så  skal  der  lukkes  op  for  jer.  (Matt.  7:7.) 

Men  I  bliver  nødt  til  at  søge,  og  l  bliver  nødt  til  at 
banke. 

Vi  kan  ikke  være  sande  over  for  os  selv,  vore 
kære  og  vore  medmennesker  uden  at  tage  en  fast 
beslutning  om  at  vide  mere  om  denne  store  sandhed. 
Ånden  i  os  bærer  vidnesbyrd  om,  at  sandheden 
eksisterer  i  denne  gamle  verden.  Ved  alvorlig  og 
oprigtig  bøn  fra  et  ydmygt  hjerte,  gennem  retfærdig- 
hed og  retskaffenhed  kan  man  finde  Kristus. 

HVAD  VILLE  I   GIVE  FOR  ET  VIDNESBYRD? 

Hos  profeten  Mika,  det  5.  kapitel,  nævnes  Bethle- 
hem,  Davids  by,  som  Messias'  fødested.  Jeg  gad  vide, 
om  ikke  hyrderne  —  til  hvem  denne  åbenbaring  om 
Kristi  fødsel  blev  givet  —  havde  denne  profeti  i  tan- 
kerne, medens  de  vågede  over  deres  hjorde  ved 
nattetid,  og  i  deres  hjerter  gemte  det  håb,  som  hele 
Judæa  gemte  på:  at  Messias  snart  skulle  komme. 
Disse  ydmyge  mænd  fik  et  syn  fra  Gud: 

Og  det  skete,  da  englene  havde  forladt  dem  og 

var  vendt  tilbage  til  Himmelen,  sagde  hyrderne 

til  hverandre: 


„Lad  os  dog  gå  til  Bethlehem  og  se  det,  som  dér 

er  sket,  og  som  Herren  har  kundgjort  os".  (Luk. 

2:15.) 

Hyrderne  sagde  ikke:  „Jeg  gad  nok  vide,  om  dette 
er  sandt."  De  sagde  heller  ikke:  „Lad  os  drage  hen 
og  se,  om  dette  er  sandt."  De  sagde:  „Lad  os  dog  gå 
til  Bethlehem  og  se  det,  som  dér  er  sket,  og  som 
Herren  har  kundgjort  os"  —  i  forvisning  om,  at  Gud 
havde  åbenbaret  sin  Søn,  at  englene  havde  bragt 
verden  det  budskab,  at  Han,  som  skulle  være  kon- 
gernes Konge  og  herrernes  Herre  var  kommet  til  den 
ringeste  del  af  den  lille  by  i  Judæa. 

Hvad  ville  I  give,  I,  som  måske  ikke  har  den  for- 
visning i  jeres  hjerter,  for  at  få  den  samme  tro  på, 
at  Kristus  er  født,  at  Kristus  lever,  at  Gud  forkyndte 
Hans  fødsel  gennem  himmelske  engle?  Al  tvivl  ville 
blive  bandlyst,  al  bekymring  vedrørende  hensigten 
med  dit  liv  ville  forsvinde.  Det  er  det,  sådan  et  vidnes- 
byrd betyder. 

Når  vi  i  denne  juletid  fejrer  Hans  fødsel,  håber  jeg, 
at  Mesterans  lærdomme  og  hele  liv  vil  forekomme 
smukkere,  mere  nødvendigt  og  mere  anvendeligt  for 
den  menneskelige  lykke  end  nogen  sinde  før.  Aldrig 
har  jeg  været  mere  fast  i  min  tro  på  menneskenes 
fuldkommenhed  som  det  endelige  resultat  af  men- 
neskets placering  her  på  jorden.  Med  hele  min  sjæl 
accepterer  jeg  Jesus  Kristus  som  personificeringen 
af  menneskelig  fuldkommenhed,  som  Gud,  manifeste- 
ret i  kødet,  som  menneskehedens  Frelser  og  For- 
løser. Da  jeg  accepterer  Ham  som  min  Forløser,  Frel- 
ser og  Herre,  accepterer  jeg  også  Hans  Evangelium 
som  frelsens  plan,  som  den  eneste  fuldkomne  vej  til 
menneskelig  lykke  og  fred.  Der  er  ikke  ét  af  de  prin- 
cipper, Han  forkyndte,  som  ikke  for  mig  synes  an- 
vendeligt til  menneskehedens  udvikling,  vækst  og 
lykke.  Det  forekommer  mig,  at  hver  eneste  af  Hans 
lærdomme  berører  den  sande  livsfilosofi.  Jeg  accep- 
terer dem  med  hele  mit  hjerte! 

Trods  mismod  og  nedslående  tilstande  i  verden  er 
julen  den  lykkeligste  tid  af  hele  året.  Men  lad  os  altid 
huske  på,  at  de  mennesker  er  mest  velsignede,  hvis 
daglige  adfærd  stemmer  med  Jesu  Kristi,  vor  Herres 
og  Frelsers  lærdomme  og  eksempel,  Han,  ved  hvis 
fødsel  der  blev  forkyndt:  „.  .  .  på  jorden  fred  i  men- 
nesker, der  har  hans  velbehag!"  (Luk.  2:14.) 

Må  vor  himmelske  Faders  fred  forblive  i  jeres 
hjerter,  og  i  alle  folks  hjerter  overalt,  hvor  de  drager 
nær  til  Ham  i  bøn  og  taksigelse  i  denne  jul.  Må  de 
syge  blive  raske;  må  de  sørgende  blive  trøstet;  må 
de  ensomme  føle  sig  opløftet;  må  de  trætte  finde 
hvile,  de  nødlidende  blive  mætte,  de  tvivlende  blive 
overbevist  og  må  onde  og  beregnende  mennesker 
blive  gjort  til  skamme.  O 

AF  ÆLDSTE  JOHN  LONGDEN, 
Assistent  til  De  Tolvs  Råd. 


Jeg  vil  begynde  dette  budskab  med  en  sand  beretning, 
som  jeg  hørte  for  kort  tid  siden.  En  ung  dame,  som  lige 
havde  fået  lidt  ekstra  penge  til  jul,  gik  sammen  med  en 
veninde  ud  for  at  handle.  Idet  de  nærmede  sig  forretnin- 
gen, lagde  hun  mærke  til  en  stor  dreng,  der  stod  i  nær- 
heden, og  som  temmelig  stærkt  tiltrak  sig  hendes  opmærk- 
somhed. Da  hun  forlod  forretningen  —  og  da  var  der  gået 
nogen  tid  —  stod  han  der  stadig,  så  hun  gik  hen  til  ham  og 
spurgte:  „Står  du  og  venter  på  dine  forældre?" 

Han  svarede:  „Nej,  —  de  er  blevet  dræbt." 

„Nå-eh  —  men  sig  mig,  fryser  du  ikke?" 

Han  så  hende  lige  i  øjnene  og  svarede:  „Ikke  nu,  da 
De  har  talt  til  mig." 

Det  gjorde  indtryk  på  hende,  så  hun  sagde:  „Bliver 
du  stående  her,  til  jeg  kommer  tilbage?"  Så  lagde  hun  sin 
hånd  på  hans  skulder  og  fortsatte:  „Lov  mig,  at  du  ikke 
går,  men  bliver  stående  her,  til  jeg  kommer  tilbage."  Det 
lovede  han. 

Hun  gik  tilbage  til  forretningen  og  kom  tilbage  med 
varmt  tøj  til  drengen. 

Han  sagde:  „Er  De  Guds  kone?" 

„Nej,  men  jeg  er  et  af  Hans  børn,  og  det  er  du  også." 

„Ja,  jeg  tænkte  nok,  De  var  i  familie  med  Ham." 

Ja,  vi  er  i  familie  med  det  Kristusbarn,  der  blev  født  i 
en  krybbe.  Selv  om  det  var  materielle  ting,  denne  kvinde 
gav,  havde  hun  dog  også  givet  noget  af  sig  selv.  Der 
bliver  ikke  fred  på  jorden  blot  ved  at  vi  giver  eller  modta- 
ger materielle  gaver.  Fred  er  en  hjertets  og  sindets  til- 
stand, som  begynder  med  dig  og  mig  —  den  enkelte. 

Jesus  kom  med  kærlighedens  Evangelium.  Verden 
ærer  Ham  ikke  som  en  stor  opdager,  videnskabsmand, 
kunstner  eller  statsmand.  Hvor  er  det,  Hans  storhed  strå- 
ler? I  det  rige,  hvor  der  lægges  vægt  på  karakter  og  ån- 
delighed, for  Han  sagde:  „Fred  efterlader  jeg  jer,  min  fred 
giver  jeg  jer . . ."  (Joh.  14:27.) 

Hvis  nogen  opfandt  en  lysmåler,  der 
var  så  følsom,  at  den  kunne  registrere  ly- 
set i  mænds,  kvinders  og  børns  ansigter, 
ville  den  stå  på  det  højeste  i  julen.  Det  er 


HAN  VISTE  EKSEMPLET 

Jesus  Kristus  viste  eksemplet  på  uselviskhed,  da  Han 
gav  sig  selv  for  verdens  synd.  Han  fulgte  sin  Faders 
eksempel:  „Thi  således  elskede  Gud  verden,  at  han  gav 
sin  Søn,  den  enbårne  .  .  ."  (Joh.  3:16.)  Vi  kan  sikkert  hver 
især  skrive  under  på  den  side  af  sagen,  der  drejer  sig  om 
at  give,  uden  at  det  gælder  rent  materielle  ting. 
Lad  mig  citere  Henry  Van  Dyke: 

Er  du  villig  til  at  glemme,  hvad  du  har  gjort  for  andre, 
men  huske  hvad  andre  har  gjort  for  dig;  til  at  ignorere, 
hvad  verden  skylder  dig,  men  tænke  på  hvad  du  skyl- 
der verden;  til  at  bøje  dig  ned  og  tage  små  børns  behov 
og  ønsker  i  betragtning;  til  at  huske  på,  at  de,  som 
ikke  mere  er  unge,  heller  ikke  mere  er  så  stærke;  til 
at  holde  op  med  at  spørge,  hvor  meget  dine  venner 
elsker  dig  og  i  stedet  spørge  dig  selv,  om  du  elsker 
dem  nok?  Er  du  villig  til  ait  dette  blot  én  dag?  I  så 
fald  kan  du  roligt  holde  jul,  og  hvis  du  kan  klare  det 
blot  én  dag,  hvorfor  så  ikke  altid? 

EN   FREDSFORMULAR 

Den  eneste  sikre  formel  for  fred  og  fremgang  venter 
snarere  på  at  blive  genoptaget  end  på  at  blive  opdaget. 
Den  blev  givet  af  det  eneste  Menneske,  som  kunne  læse 
historiens  fremtid  lige  til  tidernes  ende  såvel  som  bagud 
til  dens  begyndelse.  Han  gav  den  for  2.000  år  siden  i  én 
eneste  sætning: 

...  Du  skal  elske  Herren  din  Gud  af  hele  dit  hjerte 
og  med  hele  din  sjæl  og  med  hele  din  styrke  og  med 
hele  dit  sind,  og  din  næste  som  dig  selv.  (Luk  10:27.) 

Også  hos  Johannes  læser  vi,  at  Jesus  sagde: 

Tyven    kommer   kun    for   at   stjæle    og    slagte    og 
ødelægge;  jeg  er  kommen,  for  at  de  skal  have  liv  og 
have  overflod.  (Joh.  10:10.) 
Kristus  blev  født  i  en  tid,  hvor  der  herskede  tvranni, 


og  dog  var  Han  Fredens  Fyrste.  Han  døde  som  offer  for 
tyranni,  og  alligevel  var  Han  den,  der  forkyndte  et  Evan- 
gelium om  kærlighed  og  om  forsoning  med  vor  næste. 
Han  var  den  personificerede  harmoni,  ro  og  sympati.  Kan 
der  være  nogen  fred  i  verden  foruden  fredens  stifter? 
Hverken  Antikrist  eller  den  oprørske  kristne  kender  til  fred. 
Frelseren  sagde  engang: 

Kom  hid  til  mig,  alle  I,  som  er  trætte  og  tyngede  af 
byrder,  og  jeg  vil  give  jer  hvile.  Tag  mit  åg  på  jer  og 
lær  af  mig,  thi  jeg  er  sagtmodig  og  ydmyg  af  hjertet; 
så  skal  I  finde  hvile  for  jeres  sjæle.  Thi  mit  åg  er  gavn- 
ligt, og  min  byrde  er  let.  (Matt.  11:28-30.) 

Når  alt  kommer  til  alt,  er  dette  så  ikke  svaret  på 
problemet  om  fred  eller  krig  i  denne  verden?  Er  dette 
ikke  julens  budskab? 

JULENS   „TRYLLEÅND" 

Wilferd  A.  Peterson  har  udtrykt  det  med  meget  smukke 
ord  i  nogle  tanker,  som  han  kalder  „Trylleånden": 

„På  en  måde  er  vi  alle  som  en  elektrisk  kontakt.  Hvor 
meget  af  julens  trylleri,  der  skal  skinne  gennem  os,  bestem- 
mer vi  selv.  Vi  har  magt  til  at  tænde  eller  slukke  julens 
idealer  i  vort  liv.  Julens  personligheds-forvandlende  kraft 
kan  ligesom  elektriciteten  i  vore  hjem  anvendes,  når  som 
helst  vi  ønsker  det.  Vi  kan  leve  i  mørke  eller  i  lys.  Det 
afgør  vi  selv. 

Det  meste  af  året  er  vi  brændende  kærter,  der  ud- 
stråler velvilje,  glæde  og  tolerance.  De  små  flammer  fin- 
der ikke  vej  ret  langt  ind  i  det  uviljens,  selviskhedens  og 
hadets  mørke,  der  omgiver  os.  Og  så  sker  miraklet  ved 
juletid!  På  en  eller  anden  måde  opdager  vi  den  kontakt, 
der  tænder  åndens  elektriske  lys.  For  en  stund  er  verden 
strålende  oplyst  af  håb,  tro,  godhed  og  fred. 

Hvorfor  går  vi  tilbage  til  åndens  tællelys  og  petroleums- 
lamper,  når  julens  åndelige  elektricitet  altid  står  til  rådig- 

den  tid,  hvor  mennesker  udstråler  de 
bedste  tanker,  de  dybeste  følelser  og  den 
fineste  ånd.  Julen  får  menneskene  til  at 

Wilferd  A.  Peterson. 


gløde 


hed?  Det  er,  ligesom  man  kun  ville  anvende  elektrisk  lys 
og  kraft  nogle  få  dage  om  året,  medens  man  resten  af 
tiden  ville  betjene  sig  af  de  gammeldags  metoder.  Men 
som  den  elektriske  kraft  står  til  rådighed  året  rundt,  såle- 
des er  også  julens  magiske  ånd  disponibel  de  365  dage 
af  året. 

Hvis  nogen  opfandt  en  lysmåler,  der  var  så  følsom,  at 
den  kunne  registrere  lyset  i  mænds,  kvinders  og  børns 
ansigter,  ville  den  stå  på  det  højeste  i  julen.  Det  er  den 
tid,  hvor  mennesker  udstråler  de  bedste  tanker,  de  dy- 
beste følelser  og  den  fineste  ånd.  Julen  får  menneskene 
ti!  at  gløde. 

De  vældige  dynamoer,  der  udvikler  elektricitet  til  lys 
og  kraft  i  en  by,  udnyttes  året  rundt.  Julen  er  med  hele  sin 
dybere  betydning  en  vældig,  åndelig  dynamo.  Den  ud- 
vikler kraft  til  at  holde  menneskenes  ånds  lys  brændende, 
så  de  kan  oplyse  verden.  Verden  ville  blive  forvandlet, 
hvis  vi  lod  julens  magiske  ånds  lys  være  tændt  hele  året. 
Kontakten  findes  i  vore  hjerter!" 

EN   LIGNELSE 

Lad  mig  citere  en  lignelse,  som  ikke  stammer  fra  Jesus. 
Den  har  titlen:  „Hvordan  med  Jesus  Kristus?" 

Organisten  ved  den  store  kirke  i  Freiburg  fortæller,  at 
han  en  dag  sad  ved  orglets  spillebord,  da  en  fremmed  kom 
ind  og  stillede  sig  bag  ham,  medens  han  spillede.  Da  der 
var  gået  en  halv  times  tid,  sagde  den  fremmede:  „Må  jeg 
have  lov  at  prøve  instrumentet?"  Organisten  afviste  ham. 
Men  den  fremmede  blev  stående.  Med  mellemrum  gentog 
han  sin  anmodning,  og  endelig  gav  organisten  efter,  men 
modvilligt. 

Den  fremmede  overtog  pladsen  og  sad  et  øjeblik  og 
kiggede  på  tangenterne.  Så  tog  han  fat,  og  øjeblikkeligt 
brusede  der  fra  de  villige  orgelpiber  en  musik,  der  var 
mere  storslået  end  noget,  det  store  orgel  nogen  sinde  før 


havde  præsteret.  Den  fyldte  kirkerummet,  den  dvælede 
under  tagets  hvælvinger,  den  vækkede  de  sovende  engle, 
søjlerne  jublede  af  glæde.  Overvældet  greb  organisten 
den  fremmede  i  skulderen,  og  da  melodien  døde  hen 
spurgte  han:  „Hvem  er  De?" 

„Mit  navn  er  Felix  Mendelssohn",  svarede  den  frem- 
mede. 

„Og'så  tænkte  sig"  sagde  organisten,  „at  jeg  var  lige 
ved  at  nægte  Mendelssohn  at  spille  på  mit  orgel."  — 

Her  er  lignelsen:  Hvis  du  ønsker,  at  Jesu  liv  skal  frem- 
bringe harmoni  i  dit  liv,  må  du  lade  Mester-musikeren 
spille  på  det.  Han  kan  drage  mere  musik  fra  det,  end  du 
selv  kan  gøre.  Et  almindeligt,  anstændigt  liv  kan  blive  for- 
andret, så  det  frembringer  Himmelens  harmonier.  Jeg  gad 
vide,  hvor  mange  af  os,  der  —  når  vi  når  vort  livs  ende  — 
må  sige:  „Jeg  nægtede  at  lade  Jesus  spille  på  mit  livs  tan- 
genter!" 

EN  JULEHILSEN   FRA  ÅR  1513  E.KR. 

Lad  mig  slutte  med  denne  julehilsen,  der  blev  skrevet  i 
året  1513  e.  Kr.,  altså  for  over  400  år  siden,  og  fundet  af 
Robert  Updegraff,  Scarsdale,  New  York.  Jeg  er  vis  på,  at 
I  ligesom  jeg  vil  føle  inspiration  fra  dette  julebudskab,  der 
er  skrevet  af  Fra  Giovanni: 

Jeg  hilser  jer!  Jeg  har  intet  at  give  jer,  som  I  ikke  alle- 
rede har;  men  der  er  meget,  I  kan  tage,  selv  om  jeg  ikke 
kan  give  jer  det. 

Ingen  himmel  kan  komme  til  os,  medmindre  vore  hjerter 
finder  hvile  i  den  i  dag.  Tag  imod  Himmelen! 

Ingen  fred  venter  os  i  fremtiden,  som  ikke  er  skjult  i 
nutiden.  Tag  imod  freden! 

Verdens  glans  er  kun  en  skygge;  bagved  den,  og  dog 
inden  for  vor  rækkevidde,  findes  glæde.  Tag  imod  glæden! 

Og  derfor  hilser  jeg  jer  i  denne  juletid  med  den  bøn  for 
jer,  at  dagen  må  gry  og  skyggerne  fly  —  nu  og  altid!      Q 

Kan  du  lære  Johnny  at  bede  ? 


Ellen  Blair  sad  ubevægelig.  Formålsløst  fulgte  hendes 
øjne  det  fine  mønster  på  væggen,  som  morgensolens  første 
stråler  dannede  medens  de  trængte  gennem  glasdørene  i 
hospitalsgangen.  Spurvene  i  cyprestræet  uden  for  vinduet 
var  begyndt  at  kvidre,  og  hun  var  klar  over,  at  den  lange 
nats  vågen  var  forbi. 

En  dyb  smerte  fyldte  hendes  hjerte.  Hun  var  taknemlig 
for  at  have  sin  mand,  Michael,  ved  siden  af  sig.  Det  var 
ham,  som  havde  taget  telefonen,  da  den  ringede  om  af- 
tenen og  havde  kaldt  dem  til  Vally-hospitalet.  Den  korte 
besked  var,  at  der  havde  været  en  bilulykke  efter  den 
første  dag  på  højskolen.  Deres  søn  Robert,  som  endnu 
havde  sin  hue  og  kappe  på,  var  blevet  alvorligt  såret. 

Ellen  glippede  med  øjnene  som  for  at  viske  billedet  ud 
af  sin  ældste  søns  stille,  hvide  ansigt,  som  han  lå  bevidstløs 
på  de  opstablede  puder  på  skadestuen. 

„Hjernerystelse,  kraniebrud",  havde  lægen  sagt.  „Ryg- 
marvsprøven viste  blod,  så  vi  må  foretage  en  hjerneopera- 
tion med  det  samme  for  at  lokalisere  blødningen.  Hvis  vi 
kan  standse  blødningen,  er  der  en  chance;  hvis  ikke  — ". 
Men  han  havde  ikke  fortsat. 

De  havde  siddet  i  venteværelset  i  de  lange  timer,  mens 
de  begge  bad  i  stilhed.  Ellen  skælvede,  da  bevidstheden 
om  hendes  søns  alvorlige  tilstand  igen  gik  op  for  hende. 

Pludselig  var  der  en  uventet  støj,  som  brød  den  tidlige 
morgens  stilhed.  Det  var  Johnny  Hansen,  Roberts  bedste 
ven,  som  kom  farende  ind  gennem  svingdøren.  Hans  pju- 
skede brune  hår  viste  tegn  på  en  hurtig  behandling  med 
en  kam.  Hans  hvide  skjorte,  som  ikke  var  helt  knappet, 
afslørede  at  han  havde  skyndt  sig. 

„Jeg  har  lige  hørt  om  Bob!  Hvor  slemt  — " 

Da  han  så  de  ængstelige  ansigter  foran  sig,  fuldførte 
han  ikke  spørgsmålet.  Ellen  prøvede  at  forklare,  hvor  alvor- 
ligt Robert  var  kommet  til  skade,  men  hendes  stemme 
brast,  og  hun  gav  sig  til  at  græde  sagte.  Michael  fortsatte. 

Efterhånden  som  deres  hviskende  stemmer  blev  til  en 
ensformig  mumlen,  gik  Ellens  tanker  tilbage  gennem  årene 
til  den  augustdag  for  18  år  siden,  da  Robert  blev  født  på 
det  samme  hospital .  .  . 

Han  havde  været  sådan  en  lille  rødansigtet  purk,  så 
ranglet  som  en  fugleunge.  Hvor  tiden  dog  var  gået  hurtigt! 
Det  syntes,  som  var  det  i  går,  at  han  fumlede  og  asede  med 
sin  nye  trehjulede  cykle,  mens  den  stadig  var  ombundet 
med  julebånd.  Før  der  havde  været  tid  til  at  tænke  over 
det,  havde  Robert  nået  sin  første  skoledag,  en  lille  smule 
forskrækket  måske,  men  temmelig  voksen  i  nye  blå  cow- 
boybukser og  rød  fløjlsskjorte.  Hvor  mange  gange  havde 
hun  ikke  ønsket  at  fæstne  disse  billeder  for  evigt  i  sit  sind! 
Men  hver  ny  scene  erstattede  den  foregående,  og  Robert 
var  ivrig  efter  alle  former  for  aktivitet. 

Primary-klasserne  gav  ny  udvikling,  og  Ulveunge-flok- 
ken skabte  nye  områder,  der  skulle  udforskes. 

Omkring  ved  denne  tid  flyttede  familien  Hansen  ind  ved 
siden  af.  På  nabovis  sendte  hun  Robert  over  med  en  tal- 
lerken småkager,  og  til  gengæld  tog  han  Johnny  med  sig 
hjem. 

Det  var  først,  da  der  var  gået  nogle  dage,  at  hun  blev 
klar  over,  hvor  forskellig  Johnnys  forhold  var  fra  Roberts. 
Idealerne  og  standarderne  var  lige  modsatte  i  Johnnys 
hjem.  Drikkeri,  rygning  og  dårligt  sprog  var  almindeligt,  og 
religion  spillede  overhovedet  ingen  rolle  i  deres  levevis. 
Hun  var  tilbageholdende  med  at  lade  Robert  dyrke  dette 
venskab,  men  de  to  drenge  syntes  at  tiltrække  hinanden 
som  magneter. 

Da  Johnny  var  tre  år  ældre  end  Robert,  var  han  mere 
moden  og  blev  et  ideal  i  hendes  otte-årige  søns  øjne.  De 
var  altid  sammen.  Så  begyndte  Johnny,  på  den  for  et  barn 
så  naturlige  måde,  at  gå  til  Primary  sammen  med  Robert. 

En  dag  kom  de  to  drenge  farende  hjem  fra  Primary, 
Johnny  i  spidsen,  indtil  de  nåede  døren.  Så  stod  han  sky 


bag  ved  den,  medens  Robert  ivrigt  greb  hendes  hånd,  trak 
hende  ind  i  entreen  og  hviskede  ind  i  hendes  øre: 

„Mor,  kan  du  lære  Johnny  at  bede?" 

Den  uventede  anmodning  gav  hende  en  klump  i  halsen, 
da  hun  så  på  den  sky,  følsomme  dreng,  som  normalt  bluf- 
fede med  et  barsk  ydre.  Han  var  blevet  bedt  om  at  åbne 
med  bøn  i  Primary  næste  onsdag. 

„Naturligvis  vil  vi  hjælpe  Johnny." 

Hun  gik  ind  i  opholdsstuen,  og  drengene  fulgte  efter 
hende. 

„Du  ved,  hvad  bøn  virkelig  er,  gør  du  ikke,  Johnny?" 

„Jo,  det  mener  jeg." 

„Jesus  sagde,  at  hvilket  oprigtigt  ønske,  vi  end  beder 
om  under  bøn,  vil  blive  opfyldt,  hvis  vi  tror." 

„Sagde  Han  det?" 

„Ja.  Bøn  er  ikke  blot  ord,  det  er  samtale  med  vor  Him- 
melske Fader.  Har  du  hørt  den  sang  vi  synger  i  Kirken, 
som  siger  ,Bøn  er  et  hjertes  indre  sang'?"  Hun  nynnede 
nogle  få  strofer  af  sangen. 

„Ih,  ja." 


„Mor,  du  husker  de  sang  den  ved  en  Primary-konfe- 
rence", kommenterede  Robert,  som  ønskede  at  hjælpe 
med  dette  vigtige  emne. 

„Der  er  bestemte  ord,  vi  bruger,  når  vi  beder,  for  at  vise 
ærbødighed  og  respekt.  En  af  de  første  ting,  vi  udtrykker 
i  vor  bøn,  er  vor  taknemmelighed  for  vore  mange  velsignel- 
ser. Jeg  er  sikker  på,  at  du  ved  hvad  dine  velsignelser  er." 

„Jeg  tror,  at  alt,  hvad  der  er  godt,  er  en  velsignelse", 
svarede  Johnny. 

Sammen  skrev  de  et  meget  kort  udkast  til  en  bøn,  og 
Johnny  gik  ind  på  at  arbejde  på  det. 

Den  følgende  onsdag,  da  Robert  kom  hjem  fra  Primary, 
var  han  ikke  sit  sædvanlige,  overstrømmende  jeg,  og  det 
var  bemærkelsesværdigt,  at  Johnny  ikke  var  med.  Ellen 
kunne  ikke  lade  være  at  spørge:  „Robert,  hvordan  klarede 
Johnny  det  med  åbningsbønnen?"  Men  Robert  undgik 
spørgsmålet.  Med  etskuldertræk  gik  han  ind  på  sitværelse. 

Skønt  Ellen  var  foruroliget  gik  hun  ikke  nærmere  ind  på 
emnet,  men  spurgte  søster  Lindley,  Primary-præsidentin- 
den,  om  det,  da  hun  næste  dag  mødte  hende  på  torvet. 

„Åh,  han  prøvede",  sagde  hun,  „men  han  var  så  bange, 
at  han,  efter  at  at  han  havde  mumlet  nogle  få  uforståelige 
ord,  vendte  om  og  styrtede  ud  ad  døren." 

Hendes  tanker  gik  dernæst  til  den  sommeraften,  da 
Johnny  var  hjemme  hos  dem  ved  middagstid.  Hun  og 
Michael  samlede  deres  børn  omkring  middagsbordet  for 
at  knæle  ned  til  familiebøn.  Da  Johnny  tøvede  med  at  gå, 
spurgte  hun:  „Har  du  lyst  til  at  være  med  os?" 

Johnny  nikkede  og  havde  netop  lagt  sig  på  knæ  ved 
siden  af  Robert,  da  hr.  Hansens  buldrende  stemme  lød 
gennem  det  åbne  vindue.  „Johnny!  Johnny!  Hvor  er  den 
uduelige  unge?  Han  må  hellere  komme  hjem,  ellers  . . ." 

Hun  så  rødmen  stige  op  på  drengens  hals,  medens  han 
mumlede:  „Jeg  kommer  til  at  gå." 

Øjensynligt  bange  for  at  møde  sin  fader  listede  han  ud 
ad  bagdøren. 

Den  sommer,  da  Robert  blev  ordineret  til  Præstedøm- 
met, spurgte  Johnny,  om  han  kunne  blive  døbt.  Båndet 
mellem  de  to  drenge  syntes  stærkere  end  nogensinde,  og 
snart  blev  Johnny  også  ordineret  til  diakon.  Hun  huskede, 
da  han  bad  hendes  mand,  Michael,  om  at  forklare  et  citat, 
han  havde  hørt  ved  sit  kvorum-møde:  „. . .  ingen  tiltager  sig 
selv  den  værdighed,  men  man  må  som  Aron  kaldes  dertil 
af  Gud." 

„Endog  Jesus  Kristus  selv  måtte  kaldes  af  Gud,  Johnny. 
Han  efterlod  Præstedømmet  på  jorden  hos  sine  apostle, 
og  de  brugte  det,  indtil  der  kom  et  stort  frafald  fra  Kristi 
Kirke",  havde  Michael  tålmodigt  forklaret. 

„Hvordan  har  vi  så  fået  det  nu?"  spurgte  Johnny. 

„Du  kender  historien  om  Joseph  Smith?" 

„Ja." 

„Se,  i  1829  blev  Præstedømmet  gengivet  til  Joseph  af 
et  himmelsk  sendebud",  havde  Michael  fortsat. 

„Du  mener,  at  det  kom  ned  til  os  fra  Profeten?" 

„Fra  Profeten  Joseph  Smith  eller  Oliver  Cowdery  —  de 
modtog  det  begge  på  samme  tid." 

Michael  havde  været  noget  forbeholden  over  for  den 
unge  mands  opfattelse  af  Præstedømmet  og  dets  virkelige 
formål,  men  han  påskønnede  drengens  interesse  for  det . . . 


389 


Kort  efter  Johnny  var  blevet  ordineret  til  præst,  blev 
han  bedt  om  at  administrere  nadveren  i  Søndagsskolen. 
Da  han  afslog  det,  fortalte  hans  præstekvorum-rådgiver 
ham,  at  det  var  meget  enkelt:  kortet  med  bønnen  ville  ligge 
på  nadverbordet,  og  han  kunne  læse  den  op,  så  til  sidst 
gik  han  tøvende  ind  på  det. 

Den  første  unge  præst  velsignede  brødet.  Så  var  det 
Johnnys  tur  til  at  velsigne  vandet.  Han  begyndte  stam- 
mende og  standsede  så.  Han  havde  læst  ordene  forkert. 
Han  begyndte  igen,  og  endnu  engang  læste  han  orderne 
forkert.  Biskoppen  bad  ham  om  at  gentage  det,  og  tredie 
gang  begyndte  han,  så  stammede  han  og  standsede.  Hele 
menigheden  mærkede  spændingen.  Så  rejste  Johnny  sig 
pludselig,  ildrød  i  ansigtet,  og  forlod  kirken,  medens  den 
anden  præst  hurtigt  overtog  hans  plads  og  velsignede 
vandet.  Det  varede  mange  uger,  før  Johnny  igen  kom  til- 
bage til  Kirken. 

Familien  Blair  havde  spekuleret  på,  hvilke  forandringer 
der  ville  ske,  når  Johnny  tog  sin  eksamen  fra  gymnasiet. 
Ville  det  venskab,  som  havde  udviklet  sig  mellem  disse  to 
drenge,  svækkes?  Men  universitetslivet  ødelagde  ikke  den 
beundring,  som  Johnny  følte  for  sin  unge  ven,  og  det  var 
under  det  første  semester  i  det  andet  år  på  universitetet, 
at  han  havde  skrevet  til  Robert  om  sin  glæde  over  at  møde 
den  unge  pige,  han  gerne  ville  giftes  med.  Han  havde  til- 
føjet: „Hun  er  en  vidunderlig  pige,  Bob,  og  medlem  af 
Kirken.  Mon  dine  forældre  vil  gå  med  os,  når  vi  skal  vies  i 
templet." 

Ellen  og  Michael  ledsagede  Johnny  og  hans  unge  brud 
til  templet.  Og  da  hun  så  dem  knæle  ved  alteret,  hørte  hun 
igen  i  sit  sind  Roberts  barnlige  opfordring:  „Mor,  kan  du 
lære  Johnny  at  bede?"  . .  . 

Ellen  blev  brat  revet  tilbage  til  virkeligheden,  da  den 
hvide  båre  blev  kørt  ned  gennem  gangen.  En  forfærdelig 
frygt  greb  hende  igen,  da  hun  så  Roberts  ubevægelige 
skikkelse,  med  hovedet  svøbt  ind  i  bandager.  Hjælpeløst 
så  hun  på  Michael,  derefter  på  Johnny.  En  tåre  trillede  ned 
ad  hans  kind. 

Båren  blev  kørt  ind  i  værelset,  og  døren  lukket  bag  dem. 
Da  den  åbnedes  igen,  kørte  to  mænd  i  hvidt  den  tomme 
båre  ud,  og  en  sygeplejerske  kom  til  døren. 


„Dr.  Klein,  specialisten,  er  stadig  ved  at  operere,  men 
han  vil  snart  være  her  for  at  tale  med  Dem.  Dr.  Snow  kom- 
mer nu",  sagde  hun,  idet  hun  nikkede  hen  mod  lægen,  som 
kom  ned  ad  gangen. 

Både  lægen  og  sygeplejersken  gik  ind  i  værelset  og 
igen  lukkedes  døren,  og  Michael,  Ellen  og  Johnny  blev  til- 
bage, ventende  i  gangen. 

Tiden  syntes  at  stå  stille;  så  kom  dr.  Snow  tilsyne  og 
betydede  dem,  at  de  skulle  komme  ind.  Hans  dybe  stemme, 
som  næppe  var  højere  end  en  hvisken,  syntes  som  et 
løvebrøl,  da  han  sagde:  „Deres  søn  reagerer  ikke.  Jeg  vil 
hente  dr.  Klein,  men  jeg  er  bange  for,  at  det  måske  er  for 
sent." 

„Hvorfor?  Åh,  hvorfor?"  hulkede  Ellen. 

Det  var  Johnnys  stemme  hun  hørte  nu,  stammende: 
„Må  jeg  få  lov  til  at  bede  for  ham?" 

Uden  nøjagtigt  at  vide,  hvad  han  ville  gøre,  knælede 
Johnny  kluntet  ved  siden  af  sengen.  Ordene  kom  fra  selve 
dybet  af  hans  sjæl,  direkte  og  betydningsfulde,  i  taknem- 
melighed for  alt,  hvad  Robert  havde  betydet  for  ham,  og 
for  de  lærdomme,  som  lidt  efter  lidt  havde  fundet  plads  i 
hans  liv.  Med  fast  overbevisning  bad  han  for  sin  vens  liv: 

men  i  alle  ting,  Fader  i  Himlen",  bad  han,  „selv  i  dette, 

beder  vi  om,  at  din  vilje,  ikke  vores,  må  ske,  men  giv  os 
visdom  til  at  forstå  ..." 

Døren  åbnedes.  Det  var  dr.  Klein,  stadig  i  sin  opera- 
tionskittel.  „Dr.  Snow  har  lige  fortalt  mig  det.  Vi  har  gjort  alt, 
hvad  vi  kan  gøre.  Jeg  er  meget  ked  af  det",  sagde  dr.  Klein 
blidt. 

Af  mange  års  vane  lagde  lægen  automatisk  sine  fingre 
på  patientens  håndled.  Han  tøvede,  så  trak  han  hurtig,  men 
blidt,  lagnet  tilbage  og  satte  sit  stetoskop  på  drengens 
bryst.  Flere  gange  flyttede  han  stetoskopet.  Han  så  for- 
virret ud,  og  furerne  mellem  hans  buskede  bryn  blev  dy- 
bere. 

I  mange  sekunder  blev  der  ikke  sagt  et  ord.  Så  in- 
struerede han  brat  sygeplejersken:  „Sæt  iltteltet  på  igen." 

Ellen  hørte  i  sit  sind  endnu  engang:  „Mor,  kan  du  lære 
Johnny  at  bede?"  Q 

Et  barn 

af 
skæbnen 


AF  HAZEL  W.  LEWIS 


Man  kender  kun  lidt  til  Profeten  Joseph  Smiths  tidlige 
barndom.  Selv  hans  moder  siger,  da  hun  skrev  historien 
om  sin  søn:  „Der  skete  intet  i  hans  tidlige  liv  undtagen  de 
trivielle  ting,  som  er  almindelige  på  det  tidspunkt  af  men- 
neskets liv."  Måske  var  det,  fordi  Lucy  Mack  Smith  og 
hendes  mand  møjsommeligt  måtte  tjene  til  livets  ophold 
til  deres  stadig  voksende  familie,  at  hun  kun  havde  lidt  tid 
til  at  skrive  om  „trivielle"  hændelser. 

Selv  om  Lucy  Smith  sagde,  at  der  ikke  skete  noget 
særligt  i  Josephs  første  år,  voksede  han  op  i  en  atmosfære, 
hvor  dyb  kærlighed  til  forældre  og  søskende  var  nøglen 
til  et  lykkeligt  hjem.  Skønt  familien  ofte  manglede  de  mate- 
rielle ting  i  livet,  lærte  børnene  at  arbejde,  at  have  tro  på 
og  være  loyale  mod  hinanden.  Disse  egenskaber  be- 
varede Joseph  gennem  hele  sit  liv. 

TO  DAGE  FØR  JUL 

En  kold  vinterdag,  den  23.  december  1805,  blev  en  lille 
dreng  født  hos  familien  Smith  i  byen  Sharon,  Windsor 
County,  Vermont,  i  Amerika.  Vi  kan  forestille  os  Mor  Smith 
trykke  sin  lille  baby  tæt  ind  til  sig  og  fortælle  sine  andre 
børn,  Alvin,  7  år,  Hyrum,  5  år,  og  lille  Sophronia  på  2  år, 
at  den  nye  lille  skulle  hedde  Joseph,  det  samme  som  sin 
fader.  Den  lille  Josephs  moder  var  ikke  klar  over  alt  det 
vidunderlige,  som  hendes  barn  ville  udføre  under  sit  op- 
hold her  på  jorden! 

Medens  familien  boede  i  Sharon,  lejede  Josephs  fader 
en  gård,  hvor  han  dyrkede  jorden  om  sommeren.  Familien 
flyttede  omkring  temmelig  meget  i  forskellige  byer  på 
grænsen  af  Vermont  og  New  Hampshire.  I  den  lille  Josephs 
allerførste  år  flyttede  familien  fra  Sharon  tilbage  til  Tun- 
bridge, til  Royalton,  og  derfra  til  Lebanon  i  New  Hamp- 
shire. 


UHELD  RAMMER 

Fra  det  tidspunkt  Joseph  blev  født  og  til  familien  flyttede 
til  Lebanon,  blev  der  født  endnu  tre  børn  i  familien:  Sa- 
muel, Ephraim  (som  kun  levede  i  ti  dage),  og  William. 

Da  familien  flyttede  til  Lebanon,  syntes  der  at  ligge 
bedre  dage  forude.  Josephs  moder  siger  om  denne  tid: 

Her  slog  vi  os  ned  og  begyndte  med  glæde  og  til- 
fredshed at  tænke  på  den  fremgang,  som  havde  ledsaget 
vore  anstregelser;  og  vi  fordoblede  vor  flid  for  at  opnå 
flere  af  denne  verdens  goder. 

Det  var  i  Lebanon,  at  Josephs  anden  lille  søster,  Ca- 
therine, blev  født  nogen  tid  senere. 

Familien  Smiths  børn  gik  i  skole.  Hyrum  var  på  et 
akademi  i  Hanover,  og  de  andre,  som  var  i  skolealderen, 
gik  i  folkeskolen.  Her  lærte  de  at  læse,  skrive  og  regne. 
Familien  Smith  var  en  religiøs  familie,  og  om  aftenen 
skiftedes  de  til  at  læse  højt  af  Bibelen. 

Pludselig  ramte  uheldet  familien  igen!  Denne  gang 
kom  det  i  form  af  tyfus,  en  meget  smitsom  sygdom.  Først 
blev  Sophronia  syg,  dernæst  blev  Hyrum  syg  i  skolen, 
og  så  Alvin;  og  alle  de  andre  medlemmer  af  familien,  med 
undtagelse  af  faderen  og  moderen,  blev  efterhånden  an- 
gebet  af  denne  frygtelige  sygdom. 

„HERREN  VIL  HJÆLPE  MIG" 

Joseph,  som  var  otte  år  gammel,  syntes  at  komme  sig 
af  tyfus'en,  men  klagede  senere  over  en  frygtelig  smerte 
i  skulderen.  Lægen  mente,  at  smerten  måtte  komme  af  en 
forstuvning,  skønt  Joseph  hævdede,  at  han  ikke  havde 
gjort  noget,  der  kunne  forårsage  dette.  Lægen  anvendte 
noget  „knogle"-medicin,  men  til  ingen  nytte.  Efter  flere 
ugers  forløb  voldte  skulderen  ham  stadig  ulidelige  smer- 
ter. En  infektion  viste  sig  på  hans  ryg  og  gik  så  ned   i 

hans  ben.  Hans  ben  begyndte  at  svulme  op,  og  han  led 
frygteligt.  Efter  nogle  ugers  forløb  kom  en  læge,  og  ved 
to  forskellige  lejligheder  gav  han  ham  snit  i  benet.  Dette 
lindrede  smerten,  men  da  sårene  heledes,  begyndte  benet 
at  svulme  så  meget  op,  at  der  blev  tilkaldt  flere  kirurger. 
Efter  at  have  holdt  rådslagning  besluttede  de  sig  for  at 
amputere  benet,  da  dette  var  det  eneste,  der  kunne  redde 
Josephs  liv.  Josephs  moder  var  forfærdelig  bekymret.  Hun 
spurgte  lægerne,  om  de  ikke  kunne  fjerne  den  syge  knogle 
og  derved  redde  hans  ben.  Dette  besluttede  de  at  gøre. 

Den  gang  brugte  lægerne  ikke  bedøvelsesmidler, 
således  som  de  gør  i  dag,  og  før  operationen  ønskede  de 
at  binde  Joseph  til  sengen.  Men  Joseph  var  en  tapper 
dreng;  han  ville  ikke  bindes  og  ville  heller  ikke  drikke  den 
cognac  eller  vin,  som  lægerne  anbefalede  for  at  lette 
smerten.  Han  sagde:  „Jeg  vil  ikke  røre  en  dråbe  spiritus, 
jeg  vil  heller  ikke  bindes  fast,  men  jeg  skal  sige  jer,  hvad 
jeg  vil  gøre  —  jeg  vil  gerne  have,  at  min  fader  skal  sidde 
ved  sengen  og  holde  mig  i  sine  arme,  og  så  vil  jeg  gøre 
alt,  hvad  der  er  nødvendigt  for  at  få  knoglen  taget  ud." 
Han  bad  sin  moder  om  at  forlade  værelset,  for  han  ønskede 
ikke  at  se  hende  lide.  Han  sagde:  „Lov  mig  nu,  Mor,  at  du 
ikke  vil  blive  her,  ikke?  Herren  vil  hjælpe  mig,  og  jeg  vil 
stå  det  igennem." 

Joseph  kom  sig  langsomt  efter  denne  pinefulde  opera- 
tion. Hans  moder  og  fader  var  klar  over,  hvor  stor  en  helt 
deres  søn  havde  været,  og  medens  han  var  ved  at  komme 
sig,  rejste  han  med  sin  onkel  Jesse  Smith  til  Salem,  Mas- 
sachuesetts.  Hans  forældre  mente,  at  søluften  måske  ville 
være  god  for  ham.  Hans  helbred  blev  bedre,  og  benet 
blev  stærkere.  Da  han  vendte  tilbage  til  Lebanon,  humpede 
han  blot  en  lille  smule. 


TIL  PALMYRA 

Efter  at  alle  var  blevet  raske  igen,  flyttede  familien  til- 
bage over  Connecticut-floden  til  Norwich,  Vermont.  Her 
lejede  de  en  gård,  som  tilhørte  en  Mr.  Murdock.  1  to  år 
svigtede  den  kornhøst,  som  Josephs  fader  havde  sået. 
Det  tredie  år  ødelage  en  streng  frost  igen  høsten.  På  det 
tidspunkt  besluttede  Mr.  Smith,  at  han  ville  rejse  til  staten 
New  York  for  at  finde  et  passende  stykke  jord  at  dyrke. 
Hvis  det  lykkedes  ham,  ville  han  sende  bud  efter  sin 
hustru  og  deres  otte  børn.  (En  ny  baby,  Don  Carlos,  var 
blevet  født  i  mellemtiden.) 

Mor  Smith  og  børnene  havde  meget  at  gøre  med  at 
forberede  sig  til  rejsen  med  vogn  til  Palmvra.  Hun  siger: 
„Jeg  og  de  af  familien,  som  var  store  nok,  sled  trofast,  indtil 
vi  mente  at  vi  var  fuldstændig  rede  til  at  rejse  med  et 
øjebliks  varsel." 

Da  tiden  kom,  sendte  Josephs  fader  dem  et  brev  og 
bad  dem  om  at  komme. 

Den  unge  Joseph  var  ti  år  gammel,  da  hans  forældre 
flyttede  til  staten  New  York.  De  første  to  år  dér  lejede 
hans  forældre  et  hus  i  Palmyra,  en  by  på  2,187  indbyggere. 

For  at  hjælpe  med  til  at  skaffe  penge  til  en  gård,  som 
de  ønskede  så  meget,  gav  familiens  medlemmer  sig  øje- 
blikkelig til  at  arbejde.  Alvin  fandt  et  job  som  medhjælper 
for  en  tømrer,  der  arbejdede  med  et  hold  mænd  for  at 
bygge  hus  til  pionererne.  Josephs  far,  som  var  dygtig  til 


mange  slags  arbejde,  lavede  finérstole  og  kurve  og 
riskoste.  Han  gravede  brønde  og  cisterner  og  byggede 
ildsteder  og  stenmure.  Han  hjalp  bønderne  med  deres 
høstarbejde.  Til  nogle  af  arbejderne  plejede  han  at  tage 
Hyrum  og  Joseph  med  sig,  for  at  de  kunne  hjælpe  ham. 
Josephs  moder  var  god  til  at  lave  mad,  og  hun  åbnede  en 
forretning  med  kager  og  root  beer,  og  den  tiltrak  mange 
kunder,  især  om  lørdagen  og  helligdage.  Hvor  må  børnene 
i  nabolaget  have  nydt  de  honningkager,  hun  lavede!  So- 
phronia  var  en  villig  hjælper  i  butikken.  De  solgte  også 
voksdugsartikler  og  stolebetræk,  som  hendes  moder  havde 
malet. 

De  børn,  som  var  i  skolealderen,  gik  i  den  lille  skole 
i  Palmyra.  Der  er  kun  skrevet  lidt  om  Josephs  skolegang, 
men  man  ved,  at  han  brugte  i  hvert  fald  tre  skolebøger, 
medens  han  gik  i  skole  der:  The  First  Lines  of  Arithmetic 

(De  første  regler  for  regning),  som  bar  hans  autograf  og 
datoen  31.  januar  1818;  en  English  Reader  (Engelsk  læse- 
bog); og  en  religionsbog. 

EN  SPØRGELYSTEN  DRENG 

Ikke  længe  efter  Josephs  14  års  fødselsdag  kom  der 
nogle  rejsende  præster  af  forskellige  trosretninger  (bap- 
tister, metodister  og  presbyterianere)  til  Palmyra's  nabolag 
for  at  hverve  proselytter.  Familien  Smith  og  deres  naboer 
gik  til  deres  møder,  hvoraf  nogle  blev  afholdt  i  skole- 
bygningen i  Manchester.  De  andre  blev  afholdt  i  Palmyra. 
Familien  Smith  hin/de  altid  været  en  religiøs  familie,  som 
læste  i  Bibelen,  men  de  havde  aldrig  sluttet  sig  til  nogen 
bestemt  kirke.  Til  sidst  besluttede  moderen,  Sophronia, 
Hyrum  og  Samuel  sig  til  at  slutte  sig  til  presbyterianerne. 
Den  unge  Joseph,  som  var  en  spørgelysten  dreng,  der 
søgte  efter  sandheden,  vidste  ikke  hvilken  kirke  han  skulle 
tilslutte  sig. 


Hans  fader  og  Alvin  havde  sluttet  sig  til  Metodistkirken, 
fordi  de  var  stærkt  interesseret  i  de  prædikener,  som  en 
metodistpræst,  pastor  Lane,  holdt.  Joseph  lyttede  til  denne 
mands  tale,  og  noget  han  læste  fra  Den  hellige  Skrift, 
gjorde  et  dybt  indtryk  på  den  unge  mand.  Så  han  gik  hjem 
og  læste  atter  det  skriftsted,  som  pastor  Lane  havde 
omtalt: 

„Men  hvis  nogen  af  jer  står  tilbage  i  visdom,  da  skal 
han  bede  om  at  få  den  fra  Gud,  der  giver  alle  gavmildt 
og  uden  bebrejdelser,  og  så  vil  den  blive  ham  givet." 
(Jakob  1 : 5.) 

Dette  skriftsted  gjorde  et  dybt  indtryk  på  Joseph.  Han 
vidste,  at  han  trængte  til  visdom  for  at  kunne  afgøre, 
hvilken  kirke  der  var  den  rigtige.  Han  besluttede  at  ad- 
spørge Gud. 

Det  var  en  smuk  forårsmorgen  i  året  1820,  da  Joseph 
gik  ud  i  skoven  for  at  bede.  Aldrig  før  havde  han  prøvet 
at  bede  højlydt  til  sin  Himmelske  Fader.  Han  knælede  ned 
og  begyndte  at  bede,  men  han  syntes  at  blive  grebet  af  en 
eller  anden  magt,  der  var  så  kraftig,  at  han  havde  ondt 
ved  at  tale.  Mørket  samledes  omkring  ham,  og  han  følte 
det,  som  om  han  var  dømt  til  undergang.  Netop  i  det  øje- 
blik, da  han  følte  en  sådan  uro  over  denne  usete  magt, 
som  syntes  at  indhylle  ham,  så  han  en  lysstråle  over  sit 
hoved.  Den  syntes  endnu  klarere  end  solen.  Dette  strå- 
lende lys  dalede  ned,  indtil  det  faldt  på  ham.  Så  så  han  to 
strålende,  himmelske  væsener  stående  over  sig  i  luften. 
Den  ene  sagde,  idet  Han  pegede  på  den  anden:  „Dette  er 
min  elskede  Søn,  hør  Ham!"  (Joseph  Smith  2:17.) 

Joseph  spurgte  så,  hvilken  af  de  religiøse  sekter  der 
var  den  rette,  og  hvilken  han  skulle  slutte  sig  til. 


„JEG  HAR  LÆRT  DET  SELV!" 

Svaret  kom,  at  ingen  var  den  rette  og  at  han  ikke  skulle 
slutte  sig  til  nogen  af  dem.  Da  Joseph  kom  til  sig  selv,  lå 
han  på  ryggen  og  så  op  mod  himlen.  Efter  at  han  havde 
genvundet  noget  af  sin  styrke,  gik  han  hjem. 

Da  han  kom  hjem,  blev  hans  moder  foruroliget  over 
sin  søns  udseende.  Han  var  meget  bleg,  men  hans  øjne 
glødede.  Da  hans  moder  ønskede  at  vide,  hvorfor  han 
opførte  sig  så  mærkeligt,  sagde  han:  „Jeg  har  selv  lært, 
at  presbyterianismen  ikke  er  sand." 

Fra  den  dag  troede  familien  fast  på,  at  den  unge  Jo- 
seph virkelig  havde  set  Faderen  og  Sønnen,  og  at  disse 
Himmelske  Personer  havde  sagt  til  ham,  at  ingen  af  kir- 
kerne var  sande. 

En  gang,  da  hans  broder  William  var  blevet  en  gammel 
mand,  var  der  en,  der  spurgte  ham,  om  han  nogensinde 
havde  tvivlet  på  Josephs  vidnesbyrd.  Han  svarede: 

„Nej,  vi  havde  alle  den  mest  ubetingede  tillid  til  det, 
han  sagde.  Han  var  en  sandfærdig  dreng.  Fader  og  Moder 
troede  på  ham,  hvorfor  skulle  så  ikke  børnene  gøre  det? 
Jeg  tænker,  at  vi  måske,  hvis  han  havde  fortalt  usandfær- 
dige historier  om  andre  ting,  ville  have  tvivlet  på  hans  ord 
om  pladerne,  men  Joseph  var  en  sandfærdig  dreng.  At 
fader  og  moder  troede  på  hans  beretning  og  led  forfølgelse 
for  denne  tro,  viser  at  han  var  sandfærdig.  Nej,  min  herre, 
vi  tvivlede  aldrig  et  øjeblik  på  hans  ord."  O 

Den 

Præsiderende  Biskop 

taler  til  ungdommen  om  at 

gøre  op  med  sig  selv 


Cirka  800  år  før  Kristi  fødsel  så 
profeten  Joel  vor  tid  med  alle  dens 
udfordringer.  Han  så,  at  den  skulle 
blive  en  periode,  hvor  „folkenes 
ondskab  er  stor".  Han  beskrev  vor 
situation  som  et  folk  således:  „Skarer 
på  skarer  i  opgørets  dal!  Thi  nær  er 
Herrens  dag  i  opgørets  dal."  (Joel 
3:19.) 

Joel's  profeti  er  sandelig  ved  at 
blive  opfyldt,  for  vi  lever  i  „opgørets 
dal".  Nutidens  udfordringer  kræver, 
at  vi  er  beslutsomme  og  ikke  lader  os 
drive  hid  og  did  mellem  „verdens  vej" 
og  „Herrens  vej".  Herren  trænger  til 
mennesker,  som  fuldstændig  har 
overgivet  sig  til  at  følge  Ham.  At  følge 
Herren  kræver  total  og  modig 
overgivelse.  I  virkeligheden  har  Han 
jo  sagt:  „Den,  som  ikke  er  med  mig, 
er  imod  mig."  (Matt.  12:30.)  Sandheden 
i  denne  udtalelse  kan  vi  se  beviserne 
for,  når  vi  tænker  tilbage  på  Kain, 
Judas  eller  Laman.  Hver  af  disse  mænd 
var  godt  kendt  med  Herrens  veje; 
men  da  de  hver  især  stod  „i  opgørets 
dal",  nægtede  de  at  overgive  sig  til 
at  følge  Herren. 

Omvendt  er  overgivelse  til  det,  som 
er  ret,  storhedens  ledsager.  Intet 
menneske  er  nogen  sinde  blevet 
tilfreds  og  har  fået  succes,  uden  at 
han  først  helt  afgjort  har  bestemt  sig 
for  at  gøre  det,  som  er  ret. 

I  Jesu  Kristi  Kirke  af  Sidste  Dages 


Hellige  forventer  og  kræver  Herren, 
at  vi  bestandigt  lever  efter  Evangeliets 
sandheder.  I  dybeste  forstand  er  det 
umuligt  at  være  en  deltids-hellig.  I 
unge  i  Kirken,  snyd  ikke  med  hensyn 
til  de  aktiviteter,  I  deltager  i,  eller  med 
at  vise  jeres  forældre  respekt.  Et 
menneske  kan  ikke  være  med  til  det, 
han  ved  er  forkert,  som  f.eks.  at 
ryge,  drikke,  være  umoralsk  og  uærlig, 
og  samtidig  udfylde  sin  opgave  i 
Kirken  med  ære  og  værdighed.  Det 
ville  vi  kalde  for  hykleri. 

Når  vi  ransager  Skrifterne,  kan  vi 
se,  at  Herren  respekterer  og  vælger 
mænd,  som  går  ind  for  det,  de  tror 
på.  Et  storslået  eksempel  herpå  har  vi 
i   Herrens  kaldelse  af  Saulus  fra 
Tarsus  til  tjeneste  for  Ham. 

Saulus  var  en  mand,  der  lod  sig 
drive  af  sin  overbevisning.  Hvis  han 
troede,  at  noget  var  rigtigt,  hengav 
han  sig  fuldstændig  til  det.  Han  mente 
utvivlsomt,  at  han  gjorde  ret  i  at  rydde 
landet  for  dem,  som  han  anså  for 
kætterske  kristne.  Hans  nidkærhed  i 
denne  bestræbelse  var  så  intens,  at 
forfatteren  til  Apostlenes  Gerninger 
beskrev  hans  fejlagtige  hengivenhed 
i  dette  stærke  sprog:  „Men  Saulus, 
der  stadig  fnyste  med  trussel  og  mord 
imod  Herrens  disciple  .  .  ."  (Ap.G.  9:1.) 

Selv  om  Saulus  hengivelse  gjaldt 
noget  helt  forkert,  var  Herren  klar 
over,  at  hvis  Saul  ville  overgive  sig  til 

sandhedens  sag,  ville  hans  nidkærhed 
blive  lige  så  intens.  Da  Saul  var  på 
rejse  mod  Damaskus,  kom  Herren 
til  ham  og  sagde:  „Saul!  Saul!  hvorfor 
forfølger  du  mig?" 

Han  sagde:  „Hvem  er  du,  Herre?" 
og  Herren  svarede:  „Jeg  er  Jesus,  som 
du  forfølger;  det  bliver  strengt  for 
dig  at  stampe  mod  brodden." 

Og  så  var  det,  at  Saul  uden  tøven 
eller  vantro  spurgte:  „Hvad  skal  jeg 
gøre,  Herre?"  (Ap.G.  9:4-6;  22:10  og 
26:14.)  Hans  opgør  med  sig  selv  skete 
omgående,  og  resten  af  hans  liv  er 
et  vidnesbyrd  om,  at  det  var  ægte. 

Sauls  overgivelse  til  Evangeliet 
gjorde  ham  til  en  fremragende 
missionær.  Disse  ord,  som  han  skrev 
til  Timoteus,  antyder,  hvor  fuldstændig 
hans  overgivelse  var:  „Thi  Gud  har 
ikke  givet  os  fejheds  ånd,  men  krafts 
og  kærligheds  og  besindigheds  ånd. 

„Skam  dig  derfor  ikke  ved  at  vidne 
om  vor  Herre,  ej  heller  ved  mig,  hans 
fange;  men  vær  med  til  at  lide  ondt 
for  evangeliet  ved  den  kraft  Gud 
giver."  (2  Tim.  1:7-8.) 

Verden  leder  i  dag  famlende  efter 
mænd,  som  i  den  grad  har  overgivet 
sig  til  sandheden,  at  de  ikke  har 
„fejheds  ånd,  men  krafts  og  kærlig- 
heds og  besindigheds  ånd". 

Herrens  kald  til  Saul  viser, 
hvorledes  Herren  ønsker,  at  mænd  og 
kvinder  overgiver  sig  og  derefter  er  tro 
mod  deres  beslutninger.  Dette  behov 
for  fuldstændig  overgivelse  indebæres 
også  i  denne  bemærkning  i  Johannes' 
Åbenbaring:  „Jeg  kender  dine 
gerninger:  du  er  hverken  kold  eller 
varm.  Gid  du  var  kold  eller  varm! 

.  .  .  har  jeg  i  sinde  at  udspy  dig  af 
min  mund."  (Joh.  Åb.  3:15-16.) 

Hvorledes  når  et  menneske  det 
punkt,  hvor  han  fuldstændig  kan 
overgive  sig  til  at  leve  efter  Evangeliet? 
Er  det  nok,  at  man  blot  kender  Kirkens 
lærdomme?  Er  tro  på,  at  Kirken  er 
sand,  tilstrækkeligt  grundlag  for  en 
klar  overgivelse?  Eller  kræves  der 
noget  foruden  dette? 


Muligvis  kan  en  undersøgelse  af 
Simon  Peter,  en  af  Herrens  apostles 
tjeneste,  hjælpe  os  til  et  svar  på  disse 
spørgsmål.   Peter  kendte   Herren 
meget  nøje.  Han  havde  været  sammen 
med  Ham  i  tre  år.  Peter  havde 
åbenlyst  bekendt  sin  tro  på  og 
forståelse  af,  hvem  Mesteren  virkelig 
var.  Og  dog  fornægtede  Peter  sin 
forbindelse  med  Herren.  Og  efter 
korsfæstelsen  sagde  Peter,  fortabt  og 
modløs:  „Jeg  tager  ud  at  fiske  .  .  ." 
(Joh.  21:3.) 

Ikke  før  Peter  modtog  den 
Helligånds  vidnesbyrd  og  derefter 
bevidst  besluttede  sig  til  at  overgive 
sig  til  Herrens  værk,  var  han  i  stand 
til  modigt  at  forkynde  Jesus  Kristus 
for  rådsherrerne,  på  gaderne,  i 
fængslet  eller  hvor  som  helst.  Hans 
fuldstændige  overgivelse  var  tydelig 
på  Pinsefestens  dag  og  fra  da  af  hele 
hans  liv. 

For  os  er  overgivelsens  proces 
den  samme.  Vi  må  opnå  at  få  den 
Helligånds  vidnesbyrd  om  Evangeliets 
guddommelighed,  og  derefter  må  vi 
bevidst  og  velovervejet  gøre  op  med 
os  selv,  at  vi  vil  leve  efter  Jesu  Kristi 
Evangeliums  principper.  Dette  endelige 
skridt  er  vigtigt;  en  overgivelse  er 
ikke  en  automatisk,  isoleret 
begivenhed.  Man  kan  kun  overgive 
sig  selv  bevidst  og  velovervejet.  Som 
Saul  må  man  spørge:  „Hvad  skal  jeg 
gøre,  Herre?"  —  og  derefter  må  vi 
udføre  det,  Herren  ønsker  af  os. 

Når  en  ung  mand  kommer  med  en 
udtalelse,  der  er  retfærdig  i  sin 
hensigt,  og  hans  kammerater  hører 
derpå,  vil  han  sædvanligvis  —  på  grund 
af  den  overgivelse  —  handle  i 
overensstemmelse  dermed. 

At  overgive  sig  til  Evangeliet  er 
ikke  nødvendigvis  nogen  nem  proces. 
Men  hverken  du  eller  jeg  kan  blive 
ophøjet  i  Guds  rige  uden  at  gøre  det. 
Således  som  vi  nu  står,  „i  opgørets 
dal"  må  vi  ligesom  Josua  fast  og 

bestemt  erklære:  men  jeg  og  mit 

hus,  vi  vil  tjene  Herren."  (Josua  24:15.) 

Jule- 
lammet 


AF  ELIANE  M.  MURRAY 


Du  ville  sandsynligvis  ikke  have  genkendt  Kim  den  dag, 
nemlig  den  dag  da  han  besøgte  „Juleværelset"  i  kunst- 
galleriet. Det  var  omtrent  den  eneste  dag  i  hele  året,  hvor 
han  ikke  jamrede  over  at  få  sit  hår  ordentlig  friseret  og  sit 
pæne  tøj  på.  Han  havde  oven  i  købet  vasket  sig  bag  ørene 
og  renset  negle,  uden  at  det  havde  været  nødvendigt  at 
sige  det  til  ham.  Kims  øjne  strålede  altid,  men  i  dag,  da 
han  trådte  ind  i  „Juleværelset",  var  der  ligesom  en  ny 
glans  i  dem,  ikke  det  daglige  glimt,  der  var  ligsom  en  bæk, 
der  sprudler  og  ler,  medens  den  tumler  af  sted  over 
stenene,  nedad  i  stadig  lystighed.  Den  var  mere  som 
glimtet  i  en  klar,  dyb  bjergsø,  når  solens  stråler  dækker 
den  med  en  næsten  celestial  stråleglans.  Der  var  så  megen 
dybde  og  kærlighed  i  hans  blik,  mens  han  betragtede  hvert 
enkelt  maleri  i  dette  specielle  værelse. 

Ikke  ethvert  maleri  kunne  blive  hængt  op  i  dette 
værelse,  for  det  blev  kun  åbnet  i  juletiden  hvert  år.  Male- 
rierne skulle  være  de  bedste  —  ikke  blot  godt  malede.  De 
skulle  være  mere  end  blot  eksempler  på  god  maleteknik, 
for  dette  værelse  skulle  påvirke  hjertet  såvel  som  øjet.  Man 
stillede  sig  ikke  op  et  stykke  fra  maleriet  og  sagde:  „Hvil- 
ket storartet  maleri!  Jeg  kunne  godt  tænke  mig  at  hilse  på 
den  kunstner,  som  har  malet  det  der."  Snarere  blev  man  — 
jo  mere  man  så  på  maleriet  —  draget  nærmere  og  nærmere 
til  det  og  måtte  sige  til  sig  selv:  „Blot  jeg  kunne  have  været 
til  stede  der  den  første  jul,  blot  jeg  kunne  møde  Jesus." 
Så  selv  om  der  blev  indleveret  mange  malerier,  var  der  kun 
nogle  få,  der  blev  udvalgt,  sædvanligvis  kun  ét  hvert  år,  til 
dette  specielle  „Juleværelse". 

Kim  sad  på  bænken  midt  i  værelset;  ganske  stille  gled 
han  hen  ad  bænken  og  sugede  til  sig,  hvad  hvert  enkelt 
billede  havde  at  sige.  Her  skulle  han  aldrig  skynde  sig.  Det 
var  sjældent,  der  var  ret  mange  mennesker  her  i  morgen- 
stunden; det  var  derfor,  han  valgte  at  gå  derhen  på  den  tid 
af  dagen.  Der  var  kun  én  til  i  værelset  foruden  ham.  Han 
frydede  sig  ved  synet  af  de  gamle,  velkendte  billeder  og 
ville  gemme  det  nye  til  sidst.  Hvert  af  malerierne  havde  et 
særligt  budskab  til  ham,  men  der  var  noget  ved  det  sidste, 
der  holdt  ham  fast  ekstra  længe.  Hvad  var  der  ved  det, 
som  var  anderledes?  Han  havde  den  mærkeligste  følelse 
af  at  have  set  det  før  —  men  det  var  umuligt,  for  det  var  jo 
det  nye,  det  havde  ikke  været  udstillet  andre  steder  før. 
Han  gik  nærmere  til  det.  Scenen  var  den  typiske  med  Den 
hellige  Familie  i  stalden  og  dyrene  omkring  dem.  Hyrderne 
var  der,  stående  og  knælende  for  Kristusbamet;  den  nye 
stjerne  på  himmelen  skinnede  og  strålede  og  oplyste  vug- 
gen og  den  sovende  baby.  Det  må  have  været  den  meget 
unge  hyrde,  den  lille  derhenne  ved  udgangen,  der  tiltrak 
ham.  Hans  ansigt  var  næsten  skjult  i  den  bløde,  hvide  uld 
på  lammet,  han  bar.  Den  lille  hyrdes  øjne  var  fulde  af  un- 
dren og  kærlighed.  Det  var,  som  sagde  de:  „Nå,  så  det  er 
den  lille  baby,  som  skal  vokse  op  og  blive  verdens  Frelser 
og  mit  folks  Konge!" 

Der  var  noget  ved  den  hyrdedreng,  som  tvang  ham  til 
at  gå  nærmere.  Han  så  den  lille  hyrde  dybt  i  øjnene,  som 
om  han  ville  prøve  at  læse  hans  tanker.  Hvad  var  det  dog, 
der  var  ved  denne  dreng?  Han  rakte  endog  hånden  frem 
for  at  stryge  lammet  over  pelsen  —  da  en  anden  hånd  rørte 

©ØRNENES 


Set.  Nicholasveninden 


AF  MILRED  GRENIER 


Katrine  og  Hilda  smilede  lykkeligt, 
da  de  skøjtede  hånd  i  hånd  ned  ad  den 
tilfrosne  kanal  til  Katrines  hjem  i  Hol- 
land. 

I  den  ene  hånd  bar  Katrine  et  par 
flotte  røde  uldvanter,  hun  lige  var  ble- 
vet færdig  med  at  strikke  efter  skoletid 
om  eftermiddagen  hjemme  hos  Hilda. 
Hilda  bar  på  en  pæn  rød  hue,  som  hun 
også  var  blevet  færdig  med  at  strikke 
samme  eftermiddag. 

„Mon  ikke  Juliane  vil  blive  glad,  når 


hun  får  disse vanteri  morgen?"  spurgte 
Katrine. 

„Åh  ja,  og  hun  vil  sikkert  blive  glad 
for  denne  røde  hue,  der  passer  til  dem? 
Åh,  Katrine,  jeg  kan  næsten  ikke  vente, 
til  vi  bytter  gaver  i  skolen  i  morgen. 
Juliane  vil  sikkert  udvælge  os  som  sine 
hjerteveninder." 

I  morgen  var  det  den  5.  december. 
Alle  i  Holland  fejrer  Set.  Nicholas  fød- 
selsdag på  denne  dag.  Når  undervis- 
ningen er  overstået,  udveksler  skole- 

børnene  gaver,  og  de  skynder  sig  hjem 
til  en  fornøjelig  og  spændende  aften. 
Efter  aftensmaden  gør  de  sig  rede  til 
at  modtage  besøg  af  Set.  Nicholas,  der 
kommer  ridende  på  sin  store  hvide 
hest.  Han  er  ledsaget  af  sin  trofaste 
følgesvend  Store  Peter.  Set.  Nicholas 
giver  gaver  til  de  gode  børn,  mens  de, 
der  har  været  uartige  og  ulydige,  kun 
vil  få  skænd  af  Store  Peter. 

Da  pigerne  skøjtede  rundt  i  et 
sving,  så  de,  at  der  var  flyttet  nogle 
nye  mennesker  ind  i  det  lille  hus  ved 
kanalen.  Pigerne  kunne  se  en  smal 
lysstribe  gennem  en  revnet  rude.  En 
tynd  røgsøjle  snoede  sig  op  fra  den 
skæve  skorsten. 

„Gad  vide,  hvem  der  er  flyttet  ind?" 
spurgte  Katrine.  I  det  samme  så  de  en 
pige  på  deres  egen  alder  komme  om- 
kring hjørnet  af  det  lille  hus.  Hun  bar 
en  blå  frakke,  der  var  alt  for  kort  til 
hende,  og  vinden  blæste  hendes  gule 
krøller  om  ansigtet  på  hende,  fordi  hun 
ikke  havde  nogen  hue.  Da  hun  så  Kat- 
rine og  Hilda,  vendte  hun  om  og  løb 
om  bag  huset. 

Katrine  rystede  bedrøvet  på  hove- 
det: „Jeg  ville  ikke  bryde  mig  om  at  bo 
i  det  hus",  sagde  hun.  „Gad  vidst  hvem 
hun  er?" 

Snart  kom  pigerne  til  Katrines 
hjem.  Det  havde  store  vinduer,  et  nyt 
rødt  tag  og  en  pæn  gårdsplads  med  et 
hvidt  stakitværk  omkring.  De  spadse- 
rede op  ad  gangen  belagtmed  lyserøde 
sten,  der  førte  op  til  døren,  og  lod 
deres  skøjter  og  sko  blive  udenfor  for 
ikke  at  få  snavs  ind  i  huset. 

„I  kommer  lige  tilpas",  sagde  Karel 
Van  Gleck,  Katrines  far,  idet  han  lagde 
et  nyt  brændestykke  i  kaminen.  Katri- 
nes mor  havde  skuret  sine  gulve  den 
dag,  så  de  var  pletfri,  og  den  gode 
rene  duft  af  sæbe  og  vand  fyldte  huset. 
Hendes  rødmossede  ansigt  blussede, 

da  hun  anbragte  terrinen  med  ærte- 
suppe på  bordet,  en  fyldig,  tyk  ærte- 
suppe. Der  var  også  osteskiver,  brød 
og  kager.  Hvor  dejligt  smagte  det  ikke 
de  sultne  piger. 

Pigerne  hjalp  med  at  vaske  op  og 
tørre  af  og  stille  tilside  i  de  pæne 
skabe,  der  havde  skinnende  glasdøre. 
Derefter  viste  de  Katrines  mor  de  røde 
uldvanter  og  huen. 

„De  er  sandelig  pæne",  sagde  hun, 
„I  har  rigtig  lært  at  strikke.  Hvem  vil 
I  give  det?" 

„Til  Juliane",  sagde  Katrine.  „Og 
Hilda  vil  også  give  hende  huen.  Vi 
håber,  hun  vil  være  vor  særlige  ven- 
inde." 

„Hvorfor  vil  I  give  hende  begge 
gaver?"  spurgte  Katrines  mor. 

„Åh.  Juliane  er  den  pæneste  pige  i 
vor  skole",  sagde  Hilda.  „Enhver  øn- 
sker at  være  hendes  foretrukne  ven- 
inde. Hun  bor  i  det  store  hus  for  en- 
den af  kanalen.  Juliane  har  desuden  så 
mange  fine  kjoler." 

Fru  Van  Gleck  spurgte:  „Men  træn- 
ger hun  til  alle  de  gaver?  Jeg  synes  at 
det  var  bedre,  om  I  piger  ønskede  at 
give  jeres  gave  til  en,  der  ikke  har  så 
meget." 

Da  det  var  sengetid,  åbnede  Katri- 
nes mor  en  skydedør  i  væggen.  Bag- 
ved var  der  to  senge,  der  lignede  hyl- 
der. Det  var  her  pigerne  skulle  sove. 
Efter  at  de  var  gået  i  seng,  talte  de  om, 
hvad  Fru  Van  Gleck  havde  sagt.  De 
talte  også  om  den  næste  aften,  når  Set. 
Nicholas  ville  besøge  dem.  Deres 
mødre  ville  brede  rene  hvide  lagener 
over  gulvene  efter  aftensmaden. 

Efter  at  Set.  Nicholas,  en  høj  mand 
med  hue  og  i  en  rød  frakke  kantet  med 
hvide  bånd  og  med  hvidt  skæg  havde 
afgjort,  hvilke  børn  der  havde  været 
artige  i  det  forløbne  år,  ville  han  strø 
konfekt,  nødder  og  småkager  ud  over 


lagenerne.  Så  ville  han  forsvinde.  Før 
børnene  gik  i  seng  ville  de  sætte  deres 
rene  blankpudsede  sko  foran  kaminen, 
og  mens  de  sov,  ville  Set.  Nicholas 
komme  igen  og  fylde  deres  sko  med 
legetøj  og  andre  gaver.  Hvilken  spæn- 
dende aften  ville  det  ikke  være. 

Næste  morgen  kom  Hilda  og  Katrine 
igen  forbi  det  lille  hus  på  vej  til  skole. 
Den  lille  pige  i  den  samme  korte  blå 
frakke  var  igen  ude  i  haven.  Hun  så 
meget  bedrøvet  ud.  Da  hun  opdagede, 
at  pigerne  så  på  hende,  begyndte  hun 
at  gå  tilbage  til  huset. 

„Hallo",  Katrine  kaldte  på  hende. 
„Skal  du  i  skole  idag?" 

„Nej",  svarede  pigen.  „Jeg  har  fået 
en  ny  lillebror.  Min  mor  kan  ikke  gå 
med  og  vise  mig  derhen  idag." 

Hilda  og  Katrine  så  på  det  lille  dør- 
håndtag og  ganske  rigtigt  hang  der  en 
rød  bold.  I  Holland  hænger  man  en 
rød  bold  på  dørhåndtaget,  når  der  er 
kommet  et  nyt  drengebarn  til  hjemmet; 
hvis  det  er  en  lyserød  bold,  er  den  lille 
en  pige. 

„Du  kan  gå  med  os,  og  vil  vil  vise 
vej",  sagde  Hilda,  „hvis  din  mor  giver 
lov  til  det." 

„Men  det  er  så  koldt  idag",  sagde 
den  lille  pige,  „og  jeg  har  ikke  nogen 
hue.  Måske  Set.  Nicholas  vil  forære 
mig  en  i  aften." 

De  to  piger  så  på  hinanden.  Deref- 
ter smilede  de  lykkeligt  og  nikkede. 
De  åbnede  lågen,  der  var  i  stykker  og 
gik  ind  i  haven. 

„Du  har  en  hue  nu",  sagde  Ka- 
trine, „for  vi  kommer  med  en  splin- 
terny. Og  vi  har  også  taget  et  par  nye 
vanter,  der  passer  til  huen.  For  det  er 
Set.  Nicholas-dag." 

Den  lille  pige  tog  gaverne  i  hån- 
den. Et  smil  lyste  op  i  hendes  blå  øjne 
og  der  viste  sig  smilehuller  i  hendes 
kinder.  „Er  de  virkelig  til  mig?"  spurgte 


hun.  „Åh,  mange,  msngetak." 

Hvor  er  hun  sød,  tænkte  Katrine. 
Når  hun  ikke  er  bedrøvet,  er  hun  lige 
så  pæn  som  Juliane. 

„Det  er  virkelig  til  dig",  sagde  hun 
til  den  lille  pige. 

„Tag  dem  på  og  spørg  din  mor,  om 
du  må  gå  i  skole  med  os.  Vi  har  rigelig 
mad  med,  så  at  vi  kan  dele  med  dig." 

„Vi  har  fundet  en  ny  veninde", 
sagde  Katrine  til  Hilda,  „og  tænk  på 
alle  de  ting  vi  kan  udrette  for  at  gøre 
hende  lykkelig." 

„Lad  os  kalde  hende  vor  Set.  Ni- 
cholas-veninde",  sagde  Hilda.  „Hvorer 
vi  glade  for,  at  vi  har  fundet  hende. 
Det  vil  sikkert  blive  vor  bedste  Jul."  Q 

Mysteriet  om 
sommerfuglerøveren 


AF  MURRAY  T.  PRINGLE 


RESUMÉ 

Danny  Jørgensen  har  sikret  sig  et 
deltids  job  i  sommerferien  på  byens 
naturhistoriske  Museum  med  at  pakke 
nogle  samlinger  sommerfugle  ud  og 
gøre  dem  klar  til  montering.  Da  han 
tager  samlingerne  i  alfabetisk  orden, 
begynder  han  med  Andersen  sam- 
lingen. 

Før  han  tager  på  arbejde  om  tors- 
dagen, får  han  af  Inge  Hvidfeldt  at 
vide,  at  der  har  været  indbrud  i  mu- 
seet. Danny  skynder  sig  sammen  med 


Inge  og  hendes  broder  Søren  hen  til 
museet,  hvor  de  finder  politiet  og  stor 
ophidselse.  Der.  er  ikke  blevet  stjålet 
andet  end  sommerfugle,  —  Andersen- 
samlingen. 

Hvad  er  det  mon  for  en  mærkelig 
røver?  Danny  og  hans  venner  beslut- 
ter at  hjælpe  til  med  at  løse  mysteriet. 
På  avisredaktionen  finder  de  ud  af, 
at  Marcus  Andersen  var  blevet  fundet 
skyldig  i  skattesvig  og  var  blevet 
idømt  5  års  fængsel.  Han  er  død  nu. 
Nå,  så  Andersen  var  en  svindler!  Det 
er  altså  deres  første  spor. 


3.  Kapitel: 


Hvem  er  hr.  Morpho 

De  tre  unge  detektiver  læste  hvert 
ord  omhyggeligt,  idet  de  gennemgik 
de  fem  avisudklip,  der  fortalte  om  af- 
døde hr.  Marcus  Andersen.  Efter  artik- 
lerne at  dømme  havde  han  været  im- 
pliceret i  mange  ulovlige  foretagender; 
men  han  havde  været  så  snedig,  at 
lovens  arm  aldrig  havde  nået  ham,  lige 
indtil  han  begik  den  fejl  at  snyde  med 
sin  indkomstskat.  Han  var  blevet 
fundet  skyldig  i  denne  ulovlighed  og 
kom  i  fængsel  i  fem  år. 

Politiet  var  sikker  på,  at  han  havde 
haft  en  hemmelig,  tavs  medskyldig  i 
sine  mange  forbrydelser.  Imidlertid 
ville  Marcus  Andersen  aldrig  indrøm- 
me, at  han  nogensinde  havde  haft  en 
medskyldig.  Andersen  havde  med  held 
erhvervet  en  hel  del  penge  på  ulovlig 
vis.  Regeringen  ville  have  et  stort  be- 
løb af  pengene  til  forfalden  skat.  Men 
den  var  aldrig  i  stand  til  at  finde  den 
ulovlige  formue,  og  den  fængslede 
havde  også  afslået  at  tale  om  den. 

Børnene  var  nu  kommet  til  det 
femte  og  sidste  avisudklip.  Det  var 
dateret  18.  juli  for  næsten  et  år  siden, 
og  overskriften  lød: 

„Tidligere  straffefange  dør  efter  et 
fald".  Man  sagde,  at  svage  råb  om 
hjælp,  der  kom  fra  Andersens  hus, 
havde  tiltrukket  naboernes  opmærk- 
somhed, og  de  fandt  ham  da  liggende 
alvorligt  kvæstet  nedenfor  en  stejl 
trappe. 

Han  blev  hurtigt  bragt  til  hospitalet, 
hvor  han  døde  næste  morgen.  Før  An- 
dersen døde,  prøvede  han  at  fortælle 
myndighederne  noget!  „Det  var  ikke 
et  ulykkestilfælde",  mumlede  han  med 
stort  besvær.  „Det  var  min  makker, 
der  gjorde  det  .  . .  Penge  .  .  .  Trehun- 
dredetusinde kroner."  Hans  stemme 
døde  hen  til  en  hvisken,  „Morpho 
har  — ".  Men  han  døde,  før  han  kunne 
få  sagt  det,  han  ville.  Avisartiklen  slut- 


tede med  sætningen:  „Undersøgelsen 
fortsætter." 

Danny,  Søren  og  Inge  kiggede  på 
hinanden.  „Morpho!"  sagde  de  i  mun- 
den på  hinanden.  „Han  må  være  den 
hemmelige  makker!" 

„Ja!"  gispede  Søren,  „og  han  har 
pengene.  Trehundredetusinde  kro- 
ner." 

„Hr.  Andersen  sagde  ikke,  at  Mor- 
pho havde  pengene",  hævdede  Inge. 
„Han  døde,  før  han  kunne  få  sagt  det, 
han  ville." 

„Det  var  nu  det,  han  mente", 
svarede  hendes  broder  skarpt.  „Hvad 
skulle  det  ellers  være?  Og  hvad  så 
med  hensyn  til  det,  der  siges  om,  at 
han  ikke  faldt  ned  ad  trappen?  Han 
sagde,  hans  makker  gjorde  det."  Idet 
han  dæmpede  stemmen  til  en  drama- 
tisk hvisken,  tilføjede  han:  „Hr.  Ander- 
sen blev  myrdet!  Jeg  har  ikke  særlig 
lyst  til  at  finde  hr.  Morpho.  Svindlere 
og  mordere.  Hvordan  i  alverden  kan  de 
nogen  sinde  have  noget  at  gøre  med 
et  bundt  sommerfugle?" 

„Det  er  det,  jeg  kunne  lide  at  vide", 
sagde  Danny  som  afslutning  på  sam- 
talen. „Hvad  har  mine  sommerfugle 
med  alt  dette  at  gøre?" 

„Hr.  Morpho  ved  det",  fastholdt 
Inge,  „og  vi  må  se  at  finde  ham." 

De  henvendte  sig  til  bibliotekaren, 
og  hun  gennemgik  sine  kartotekskabe, 
men  kom  tilbage,  idet  hun  rystede  på 
hovedet.  „Desværre  har  vi  ikke  noget 
som  helst  om  en  hr.  Morpho  i  vore 
kartoteker." 

De  tre  forlod  avisbygningen  i  dybe 
tanker. 

„Hvor  ville  jeg  ønske,  at  vi  kunne 
komme  ind  i  Andersens  hus",  sagde 
Danny.  „Der  ville  måske  være  noget 
der,  som  kunne  hjælpe  os." 

„Måske  kan  vi  det,  svarede  Søren. 
„Far  har  fået  en  nøgle  til  Andersens 

hus.  Det  er  et  af  de  huse,  han  har  på 
listen  til  salg." 

„Det  er  i  orden!"  udbrød  Danny. 
„Jeg  havde  næsten  glemt,  at  din  far 
er  ejendomsmægler.  Tror  du,  han  vil 
lade  os  komme  ind?" 

„Jeg  kan  fortælle  jer  med  det 
samme,  hvad  han  vil  sige",  afbrød 
Inge.  „Han  vil  sige:  .Absolut  nej!'  Det 
er,  hvad  han  vil  sige,  og  det  kan  jeg 
ikke  fortænke  ham  i." 

„Hør  engang,  på  hvis  side  er  I 
egentlig?"  spurgte  Danny. 

Men  Inge  havde  ret.  Søren  bad  om 
nøglen  til  hr.  Andersens  hus,  og  da 
hr.  Hvidfeldt  havde  hørt,  hvorfor  de 
ville  have  den,  rystede  han  på  hovedet 
og  sagde:  „Absolut  nej,  det  kan  du  da 
nok  forstå,  Søren." 

Tilsidst  sagde  Inge:  „Far  jeg  lagde 
mærke  til,  at  vinduerne  i  hr.  Andersens 
hus  var  frygteligt  snavsede.  Dine  kun- 
der får  ikke  lyst  til  at  købe  eller  leje 
et  hus,  der  ser  forsømt  ud  udefra." 

„Jeg  tænkte  selv  på  det  samme, 
da  jeg  kørte  forbi  det  i  går",  svarede 
hendes  far. 

„På  mandag  vil  jeg  sende  en  mand 
derhen,  der  kan  tage  sig  at  det." 

„Men  vi  kan  gøre  det  i  dag"  fore- 
slog Inge.  „Vi  skal  nok  gøre  det  fint, 
og  vi  har  også  brug  for  pengene." 

Hr.  Hvidfeldt  tænkte  sig  om  et  øje- 
blik. „Det  er  i  orden,  vinduerne  træn- 
ger til  at  blive  pudset  — ",  „—  og  vi 
kunne  også  tørre  støvet  af  møblerne", 
tilføjede  Inge  hurtigt,  idet  hun  mente, 
det  ville  være  et  godt  forretningstrick. 
„Det  koster  ikke  noget  ekstra." 

„Det  er  i  orden",  samtykkede  hr. 
Hvidfeldt.  „  Men  jeg  kommer  altså  forbi 
uanmeldt  for  at  være  sikker  på,  at  I 
holder  jer  til  arbejdet." 

„Jeg  lover  bestemt,  at  vi  nok  skal 
gøre  noget  ved  det",  sagde  Inge. 


„Det  er  godt",  sagde  hr.  Hvidfeldt. 
„Jeg  overlader  ansvaret  til  dig  Inge." 
Så  vendte  han  sig  om  mod  drengene. 
„Og  I  to  bøllespirer  skal  gøre,  hvad 
hun  siger  til  jer.  Har  I  forstået?" 

Drengene  nikkede.  Søren  sagde: 
„Må  jeg  så  få  nøglen,  far?" 

„Du  behøver  ikke  nogen",  svarede 
denne.  „Hr.  Brede  bor  lige  ved  siden 
af,  og  han  har  en  nøgle  til  huset  i  til- 
fælde af  ildebrand  eller  anden  nød- 
situation. Han  vil  lade  jer  komme  ind. 
Jeg  telefonerer  til  ham,  mens  I  er 
undervejs." 

„Hr.  Brede",  sagde  Danny  efter- 
tænksomt. 

„Er  det  cykelhandleren?"  Hr.  Hvid- 
feldt nikkede.  „Ja,  det  er,  Danny.  En 
flink  mand.  Meget  hjælpsom.  Han  til- 
bød mig  at  holde  øje  med  stedet  som 
en  nabotjeneste." 

Danny  kendte  hr.  Brede.  Det  gjorde 
næsten  alle  børn.  Hans  Brede  var 
automobilhandler,  men  han  solgte  også 
nye  og  brugte  motorcykler  og  cykler. 
Mange  af  børnene  havde  købt  deres 
cykler  hos  ham,  og  når  de  var  i  uorden 
eller  trængte  til  eftersyn,  kom  de  hen 
med  dem  på  hans  værksted. 

Hr.  Andersens  hus  lå  i  udkanten 
af  byen;  det  var  en  middelstor  byg- 
ning af  grå  sten,  bygget  i  gammel 
engelsk  stil. 

„Det  er  hr.  Andersens  hus",  sagde 
Inge,  idet  hun  pegede  på  det  grå  sten- 
hus, „så  det  næste  må  være  hr.  Bre- 
des." 

En  mand  gik  ude  foran  huset  og 
vandede  græsplænen.  Da  de  unge 
mennesker  kom  nærmere,  genkendte 
de  automobilhandleren.  Han  hilste 
smilende.  Og  da  han  så  spandene,  der 
hang  og  dinglede  på  drengenes  styr, 
og  den  bunke  pudseklude  og  ren- 
gøringsmidler  til    vinduerne,    der   var 

stoppet  ned  i  Inges  kurv,  sagde  han: 
„I  må  være  de  nye  rengøringsassisten- 
ter. Hr.  Hvidfeldt  ringede  til  mig  for 
nogle  få  minutter  siden." 

Hr.  Brede  samlede  sin  vandslange 
op  igen.  „Hvis  der  er  noget,  I  har  brug 
for,  så  sig  bare  til",  føjede  han  til. 

„Åh,  vi  har  alt,  hvad  vi  behøver", 
forsikrede  Ingeham.  „Undtagen vand." 
„Der  er  lukket  for  alt  derinde",  sagde 
hr.  Brede  idet  han  nikkede  i  retning 
af  huset.  „Varme,  lys,  vand,  alting.  Så 
jeg  gi'r  vandet." 

De  unge  mennesker  spildte  ingen 
tid.  Efter  at  have  fyldt  deres  spande 
og  lånt  en  trappestige,  så  de  kunne 
nå  den  øverste  del  af  vinduerne,  gik 
de  i  gang  med  arbejdet. 

„Vi  tager  ydersiden  først",  af- 
gjorde Inge. 

Efter  godt  en  times  vedvarende 
arbejde  var  ydersiderne  af  vinduerne 
færdige.  Men  trods  deres  anstrengel- 
ser var  der  ikke  megen  bedring  at  se; 
vinduerne  var  stadig  helt  matte. 

Inge  rynkede  utilfreds  panden. 
„Det  meste  af  snavset  må  sidde  ind- 
vendigt." 

„Godt",  sagde  Søren.  „Lad  os  se 
at  komme  ind  og  prøve,  om  vi  kan 
finde  ud  af  noget  med  hr.  Morpho." 

De  unge  mennesker  havde  håbet 
på  at  blive  alene  i  huset,  så  de  kunne 
fortsætte  deres  undersøgelser.  Men 
et  øjeblik  efter,  at  de  var  gået  ind,  kom 
hr.  Brede  også  ind  i  huset.  Han  gik 
med  dem  fra  det  ene  værelse  til  det 
andet,  og  han  gjorde  dem  så  nervøse, 
at  de  ønskede,  han  ville  gå  hjem  til 
sig  selv. 

„Hvorfor  går  han  og  lusker  om 
her?",  hviskede  Søren  harmfuldt. 

Danny  trak  på  skuldrene.  „Jeg  gæt- 
ter på,  at  han  vil  føle  sig  sikker  på,  at 
vi  ikke  stjæler  noget." 


„Hvis  vi  nu  er  rigtig  flittige  og  slet 
ikke  lægger  mærke  til  ham,  mon  han 
så  ikke  vil  gå?"  foreslog  Inge. 

Det  lykkedes  ikke.  Automobilhand- 
deren  blev  ved  med  at  holde  sig  til. 
Han  sagde  ikke  noget,  men  gik  bare 
og  holdt  øje  med  dem.  Til  sidst  sagde 
han.  „Jeg  tror  ikke,  I  finder  noget." 
Søren  kiggede  på  ham. 
„Spor,  menerjeg",  sagde  hr.  Brede. 
„I  børn  er  ved  at  prøve  at  finde  ud  af 
indbruddet  på  museet;  er  I  ikke?" 

Lamslået  af  overraskelse  kunne 
Søren  ikke  gøre  andet  end  nikke.  Lige 
så  overrasket  spurgte  Danny:  „Hvor- 
dan kunne  De  vide,  at  vi  arbejdede 
med  den  sag,  hr.  Brede?" 

„En  eller  anden  må  vel  have  for- 
talt mig  det,  tror  jeg",  svarede  han. 
„Hvorfor:  Skulle  det  være  en  hem- 
melighed?" 

Danny  rystede  langsomt  på  hove- 
det. „Ne-ej,  det  tror  jeg  ikke,  hr. 
Brede",  sagde  Danny,  „De  kendte  hr. 
Andersen,  gjorde  De  ikke?" 

Brede  nikkede.  „Selvfølgelig.  Vi 
var  jo  naboer." 

„Talte  han  aldrig  om  nogen,  der 
hed  Morpho?",  var  Dannys  næste 
spørgsmål. 

Automobilhandleren  rystede  på 
hovedet.  „Ikke  til  mig  .  .  .  Morpho.  Det 
var  et  mærkeligt  havn.  Nej,  jeg  er  sik- 
ker på,  jeg  ville  have  husket  det  navn, 
hvis  jeg  havde  hørt  det  før.  Hvad  har 
denne  Morpho-person  med  sagen  at 
gøre?" 

„Vi  tror,  han  var  hr.  Andersens 
hemmelige  medskyldige",  faldt  Inge 
ind. 

„Virkelig?"  Hr.  Brede  nærmest 
spandt  ordet,  kneb  så  læberne  sam- 
men og  så  tankefuld  ud. 

„Vi  havde  håbet  på,  at  vi  havde 
fundet  noget  om  ham  her  i  huset",  til- 
føjede Søren. 

Atter  rystede  hr.  Brede  på  hovedet. 
„Det  er  jeg  bange  for,  I  ikke  gør.  Poli- 
tiet var  her  dengang,  Marcus  kom 
ulykkeligt  af  dage,  og  de  foretog  en 
gennemgribende  undersøgelse."  Bør- 
nene havde  ikke  standset  deres  ar- 
bejde fra  det  øjeblik,  de  kom  ind  i 
huset,  og  nu  gav  de  sig  i  kast  med  det 
sidste  værelse. 

„Marcus'   studereværelse",   sagde 
hr.   Brede    idet    han    åbnede    døren. 
„Dette  var  hans  yndlingsopholdssted." 
Studereværelset  var  stort,  firkantet 
og    rigt    møbleret.    Til    højre    sås    en 
kamin.  Oven  over  den  var  der  en  ge- 
sims, hvorpå  der  stod  et  forsiret  ur, 
der  var  flankeret  af  et  par  porcelæns- 
vaser.  På  den  ene  ende  af  gesimsen 
stod  en  model  af  et  flot  sejlskib,  og  på 
den  anden  ende  lå  et  gammelt  engelsk 
drikkehorn.  Omtrent  i  midten  af  værel- 
set stod  et  kæmpestortmahogniskrive- 
bord.  Der  var  et  par  store  behagelige 
læderstole,  en  fodskammel,  nogle  små 
borde  og  lamper,  en  sammenfoldelig 
skærm  og  lignende  andre  ting.  Prak- 
tisk talt  var  hver  eneste  centimeter  af 
væggen  dækket  af  boghylder,  der  inde- 
holdt hundreder  af  smukt  indbundne 
bøger.   I   et   lille   hjørne   stod   et  højt 
metal  kartotekskab. 

Men  for  Inges  vedkommende  var 
der  kun  en  ting  i  hele  værelset,  der 
tiltrak  sig  hendes  opmærksomhed,  og 
hun  kiggede  ikke  på  noget  andet.  „Åh! 
Se  dog  på  det!"  gispede  hun.  „Har  I 
nogensinde  set  noget  så  smukt?" 

Fordi  søsteren  kiggede  i  retning 
af  kaminen,  troede  Søren,  hun  talte  om 
sejlskibsmodellen  på  gesimsen.  „Ih 
ja",  sagde  han,  „det  er  vel  nok  flot.  Jeg 
ville  ønske,  jeg  havde  sådan  en  båd." 
„Jeg  mente  det  der!",  udbrød  Inge. 
Hun  pegede  på  et  maleri  i  en  forgyldt 
ramme,  der  hang  på  væggen  over  ge- 
simsen. Det  var  et  billede  af  en  præg- 

tig  blå  sommerfugl  med  udstrakte  vin- 
ger. 

Danny  undrede  sig  over,  at  han 
ikke  havde  lagt  mærke  til  det  før,  for 
det  var  virkelig  det  mest  iøjnefaldende 
i  hele  værelset.  „Hr.  Andersen  må 
sandelig  have  været  glad  for  sommer- 
fugle", sagde  han.  „Han  samlede  endda 
på  billeder  af  dem!" 

„Det  er  smukt,  er  det  ikke?"  sam- 
tykkede hr.  Brede.  „Men  Marcus  —  hr. 
Andersen  —  købte  ikke  det  billede. 
Han  malede  det  selv.  Det  er  en  under- 
lig historie.  Måske  kunne  han  være 
blevet  en  virkelig  talentfuld  kunstner, 
hvis  han  var  blevet  ved  med  at  male. 

Men  så  vidt  man  ved,  er  det  det 
eneste,  han  nogensinde  har  lavet." 

„Åh,  hvor  ville  jeg  ønske,  at  jeg 
havde  et  billede  som  det!"  sukkede 
Inge. 

„Ja",  sagde  hendes  broder  hurtigt, 
„det  er  kønt,  men  vi  har  nok  at  gøre. 
Vi  må  se  at  finde  ud  af,  hvem  hr.  Mor- 
pho  er! "  Han  så  ivrigt  hen  på  hr.  Brede. 
„Er  De  sikker  på,  at  De  aldrig  har 
hørt  om  hr.  Morpho?" 

Han  rystede  på  hovedet.  „Jeg  er 
bange  for,  at  jeg  ikke  kan  hjælpe  jer 
med  det.  Jeg  kendte  Marcus  rigtig 
godt,  før  han  blev  sat  i  fængsel.  Selv- 
følgelig havde  jeg  ikke  drømt  om,  at 
han  ikke  var  en  hæderlig  mand  —  og 
jeg  kan  ikke  mindes,  han  nogensinde 
omtalte  nogen  ved  navn  Morpho." 

„Så  er  vi  helt  slået  ud",  mumlede 
Søren  skuffet.  „Der  er  aldrig  nogen, 
der  har  hørt  om  denne  gamle  hr.  Mor- 
pho, og  vi  kan  ikke  finde  nogen  med 
det  navn.  Hvem  i  alverden  er  han,  og 
hvor  er  han?"  spurgte  drengen  i  en 
ærgerlig  tone. 

Men  ingen  kunne  komme  med  et 
svar.  Den  mystiske  hr.  Morpho's  iden- 
titet og  opholdssted  var  stadigvæk  et 
stort  mysterium!  q  (fortsættes) 


ved  hans  albue.  Det  gav  et  sæt  i  Kim,  han  blev  forskræk- 
ket, så  op  lige  ind  i  ansigtet  på  den  anden  besøgende,  en 
ung  mand. 

„Men  se  dog,  se,  se,  det  er  mig!"  gispede  han.  „Jeg 
mener  . .  .  jeg  . .  ."  Han  stammede  og  blev  helt  rød  i  hove- 
det. „Han  ligner  jo  mig!" 

Manden  så  på  billedet  og  fra  billedet  på  Kim. 

„Ja,  det  gør  han",  sagde  han,  „de  var  jo  fuldstændig 
som  du  og  jeg." 

„Jeg  kunne  lide  at  vide,  om  den  dreng  gav  Jesus  sit  lam. 
Se,  hvor  tæt  han  holder  det  ind  til  sig.  Jeg  gad  altså  vide, 
om  han  gav  Jesus  det.  Bare  jeg  havde  været  der  dengang. 
Så  ville  jeg  have  givet  Ham  det." 

„Det  kan  du  da  gøre  endnu." 

„Jamen,  jeg  har  da  ikke  noget  lam,  og  jeg  kan  heller 
ikke  se  Jesus,  undtagen  hvis  jeg  lukker  øjnene  eller  ser 
Ham  på  et  billede." 

„Du  kan  stadig  give  Ham  en  fødselsdagsgave.  Du 
kan.  .  ." 

Kim's  moder  viste  sig  i  døren  og  vinkede  ham  hen  til  sig. 
Kim  så  på  manden,  på  billedet  og  så  på  sin  moder.  Han 
tøvede.  Moderen  gjorde  tegn  til  ham,  at  han  skulle  skynde 
sig  at  komme. 

Tanken  om  billedet,  især  hyrdedrengen,  der  bar  på 
lammet,  mandens  stemme,  og  hvad  han  havde  sagt,  blev 
ved  at  følge  ham  —  hele  vejen  hjem.  Hele  den  følgende  uge 
blev  de  hos  ham.  Han  prøvede  at  ryste  dem  af  sig,  medens 
han  hjalp  til  med  at  pynte  juletræ,  bage  småkager,  løbe 
byærinder  og  pakke  julegaver  ind,  men  han  kunne  ikke 
frigøre  sig  fra  dem  eller  slette  dem  af  sine  tanker. 

Da  den  sidste  pakke  var  pakket  og  lagt  under  træet,  så 
Kim  ud,  som  om  han  var  lige  ved  at  briste  i  gråd,  og  han 
udbrød  med  skuffelse  i  stemmen:  „Jamen,  jeg  har  ikke 
nogen  gave  til  Jesus!" 

Moderen  så  forbavset  på  ham:  „Hvad  for  noget?" 
spurgte  hun. 

„Jo,  for  det  er  jo  Hans  fødselsdag.  Vi  har  gaver  til 
hinanden,  vi  har  givet  en  masse  gaver  ...  og  ...  vi  har 
fået  en  masse  pakker  ...  og  ...  så  ...  er  det  slet  ikke  os, 
der  har  fødselsdag.  Det  er  Hans  fødselsdag,  og  jeg  har 
ikke  engang  en  gave  til  Ham.  Og  hvis  jeg  havde  en,  hvor- 
dan skulle  jeg  så  bære  mig  ad  med  at  give  Ham  den? 
Manden  derhenne  på  udstillingen  sagde,  at  jeg  kunne  godt 
give  Ham  en  gave,  men  det  kan  jeg  da  ikke,  jeg  kan  da  ikke! 
Jeg  ved  ikke,  hvordan  jeg  skal  bære  mig  ad!" 

Han  var  lige  ved  at  give  sig  til  at  græde.  Moderen  tabte 
den  julepynt,  hun  lige  havde  samlet  op  fra  gulvet,  lagde  sin 
arm  om  skulderen  på  Kim,  løftede  med  den  anden  hånd 
hans  ansigt  op  imod  sig  og  så  tankefuldt  ind  i  hans  tåre- 
fyldte øjne.  Det  her  lignede  slet  ikke  Kim! 

Han  fortalte  hende  om  hyrdedrengen,  der  lignede  ham 
fuldstændig,  om  hans  lam  og  om  samtalen  med  manden 
henne  i  kunstgalleriet. 

„Kim,  hvis  du  kunne  spørge  Jesus,  hvad  Han  ønsker 
sig  til  sin  fødselsdag,  hvad  du  f.  eks.  kan  gøre  for  Ham, 
ved  du,  hvad  Han  så  ville  svare?" 

„Nej." 

„Han  ville  sige:  ,Hvad  I  har  gjort  mod  en  af  disse  mine 


mindste  brødre  der,  har  I  gjort  imod  mig'.  Du  husker  nok 
historien  om  den  rige,  unge  mand,  som  kom  til  Jesus  og 
spurgte  Ham,  hvorledes  han  skulle  bære  sig  ad  med  at 
blive  lykkelig?  Jesus  sagde  til  ham,  at  for  at  finde  lykke 
skulle  han  sælge  alt,  hvad  han  ejede,  og  dele  med  de 
fattige  og  lidende.  Den  rige  unge  mand  kunne  ikke  gøre 
det.  Kan  du?" 

„Jamen,  jeg  har  da  ikke  en  hel  masse,  jeg  kan  sælge, 
således  at  jeg  kan  hjælpe  de  fattige  og  lidende.  Desuden 
kender  jeg  slet  ikke  nogen,  der  lider  nød." 

„Folk  kan  være  fattige  på  mange  måder.  Der  er  nogle, 
som  er  åndeligt  fattige."  —  Hun  ventede  lidt,  så  fortsatte 
hun:  „Kender  du  ikke  en  eller  anden,  som  du  ikke  ret  godt 
kan  lide?" 

„Sure  Jakob.  Han  brummer,  bare  vi  så  meget  som  ser 
på  hans  gamle  blomster." 

„Måske  våger  han  så  nøje  over  dem  og  passer  dem  så 
omhyggeligt,  fordi  blomsterne  er  det  eneste,  han  har. 
Blomsterne  er  hans  verden.  Han  har  ingen  familie  og  kun 
meget  få  gode  venner."  —  Der  blev  et  øjebliks  stilhed,  så 
fortsatte  hun  meget  forsigtigt:  „Kim,  hvad  ønsker  du  dig 
allermest  til  jul?" 

„En  —  æh  —  radio." 

„Der  ligger  en  til  dig  i  den  blå  pakke  med  den  røde 
sløjfe  bagved  juletræt." 

„Årh,  Mor  .  .  .  men  jeg  kan  da  ikke  . . .' 

„Jeg  ved,  at  Sure  Jakob  ikke  har  nogen  radio." 

„Men  jeg  .  .  ." 

„Tror  du,  at  hyrdedrengen  elskede  det  lille  lam?  Tror 
du,  han  gav  Jesus  det?  Tænk  lidt  over  det."  Hun  så  ham 
fast  i  øjnene,  gav  ham  et  stort  knus  og  forlod  stuen. 

Kim  lukkede  øjnene  og  så  hyrdedrengen  for  sig  med 
ansigtet  boret  ned  i  lammets  pels  og  tænkte  på,  hvor  tæt 
han  holdt  det  ind  til  sig  -  tænkte  på,  hvad  han  selv  havde 
sagt  til  den  unge  mand  på  udstillingen:  „Jeg  ville  ønske, 
jeg  havde  været  der.  Jeg  ville  have  givet  Ham  det."  Han 
tænkte  også  på  Sure  Jakob,  hvordan  han  altid  rynkede 
panden  og  brummede,  hvis  drengene  og  pigerne  så  meget 
som  nærmede  sig  hans  have.  Så  løb  han  ind  på  sit  værelse, 
knælede  ved  sengen  og  bad,  som  han  aldrig  før  havde 
bedt,  og  spurgte  sin  himmelske  Fader,  hvilken  gave  han 
kunne  give  Hans  Søn. 

Hele  resten  af  den  dag  og  den  næste  med  —  som  var 
dagen  før  jul,  Lillejuleaftensdag  —  var  han  meget  stille. 
Efter  middagen  gik  han  uden  at  sige  et  ord  fra  bordet, 
gik  langsomt  hen  til  skabet,  tog  sin  jakke  frem  og  tog  den 
på.  Ganske,  ganske  langsomt  gik  han  hen  til  juletræet, 
rakte  om  bagved  og  tog  den  blå  pakke  med  den  røde 
sløjfe  —  og  forlod  huset  lige  så  langsomt. 

Det  varede  længe,  før  han  kom  tilbage,  og  hans  moder 
begyndte  at  blive  urolig  for  ham,  da  hun  pludselig  hørte 
ham  komme  løbende  hen  ad  fortovet.  Han  tog  alle  trap- 
petrinene i  ét  stort  spring  og  brasede  ind  ad  døren.  „Mor, 
Mor,  hr.  Jakobsen  er  vel  nok  rar!"  råbte  han,  idet  han  for 
hen  til  skabet  for  at  hænge  sin  jakke  på  plads.  Han  satte 
sig  på  armlænet  af  moderens  stol,  og  endnu  engang  sagde 
han  med  strålende  øjne  og  overbevisning  i  stemmen:  „Mor, 
hvis  jeg  havde  været  der  den  første  jul,  så  ville  jeg  have 
givet  Jesus  mit  lam!"  O 


397 


Et 

dejligt 
eventyr 


AF  LUCILLE  NELSON  JENSEN 


Hvorledes  får  vi  Søndagsskolen  til  at  blive  en  dejlig 
oplevelse  for  de  små? 

Det  er  lærerindens  ansvar  at  barnet  virkelig  nyder  sin 
søndagsskole.  Hendes  indstilling  i  forbindelse  med  hendes 
undervisningsmetoder  skal  vise  de  små  børn,  hvad  det 
egentlig  er,  Kirken  „drejer  sig  om".  Det,  hun  foretager 
sig,  og  det,  hun  føler,  er  af  umådelig  betydning  for  et  lille 
barn,  som  på  dette  tidspunkt  lærer  meget  hurtigere  end 
på  noget  andet  tidspunkt  af  sit  liv. 

HVAD  MÅ  LÆRERINDEN  NØDVENDIGVIS  VIDE  OM 
BØRN? 

Børn  er  små  mennesker.  De  har  lige  så  meget  behov 
for,  at  man  viser  dem  respekt,  godhed,  høflighed  og  ven- 
lighed, som  de  voksne  har. 

Børn  er  stærkt  påvirkelige.  Hvis  lærerinden  er  rolig 
og  fattet,  føler  børnene,  at  alt  er  vel.  Hvis  lærerinden  kan 
magte  situationen,  kan  børnene  også.  Hvis  lærerinden 
gør  klasseværelset  spændende  og  interessant,  vil  børnene 
iagttage  hende  for  at  finde  ud  af,  hvorfor  hun  nu  har 
gjort  det. 

Det  er  lærerinden,  der  lægger  op  til  en  dejlig  oplevelse 
for  børnene.  Hun  føler  sig  godt  tilpas  sammen  med  dem. 
Hun  kan  lide  dem.  Hun  er  ikke  bange  for  dem;  hun  forstår, 
at  de  har  behov  for  tryghed,  og  den  giver  hun  dem. 

Lærerinden  må  ikke  lade  sig  ophidse  af  noget,  som 
børnene  siger  eller  gør.  Hvis  de  siger  noget  uvenligt  til 
hende,  er  det  højst  sandsynligt,  foi  di  de  fornemmer  hendes 


usikkerhed,  hendes  uheld,  hendes  ærgrelse  og  hendes 
negative  indstilling.  Hvis  hun  er  rolig,  begejstret  og  op- 
rigtig, hvis  hun  taler  med  hjertelighed  og  forståelse,  for- 
klarer et  barn  en  andens  opførsel,  skaber  hun  en  tryghed 
og  rolig  atmosfære. 

HVORLEDES    BYDER    MAN    BARNET    VELKOMMEN 
TIL  KLASSEN? 

Lærerinden  bør  modtage  barnet  ved  døren.  Hun  skal 
rent  fysisk  stille  sig  på  barnets  plan.  Hvis  hun  ikke  kan 
knæle  eller  bøje  sig,  bør  hun  sidde  på  en  stol  for  således 
at  have  øje-til-øje-kontakt  med  barnet. 

En  lærerinde  skal  have  sin  opmærksomhed  henvendt 
på  barnet  —  ikke  på  moderen.  Hvis  hun  vil  regne  barnet 
for  „sin  bedste  ven"  og  behandle  det  i  overensstemmelse 
hermed,  vil  det  være  meget  glad  for  at  komme  i  klassen. 
Hvordan  bærer  man  sig  ad  med  det?  Man  viser  venlighed, 
åben  venlighed!  Der  var  en  lærerinde,  som  havde  vænnet 
sig  til  at  smile,  læne  sig  frem  og  sige:  „Goddag  —  jeg  hed- 
der søster  Jensen,  hvad  hedder  du?"  Barnet  svarede 
altid.  Så  fortsatte  hun:  „Villy,  nu  skal  jeg  være  din  søn- 
dagsskole-lærerinde, og  jeg  har  noget  inde  i  dette  værelse, 
som  jeg  gerne  vil  vise  dig.  Kom,  så  skal  du  bare  se!" 
(Hvis  lærerinden  nu  bliver  siddende,  kan  hun  nemt  miste 
den  kontakt,  hun  lige  har  fået.)  Hun  rakte  hånden  frem  og 
gik  med  barnet  ind  i  klasseværelset.  Hvis  barnet  tøvede 
og  holdt  fast  ved  sin  moders  hånd,  sagde  hun:  „Vil  du 
gerne  have,  at  mor  skal  gå  med?"  (Man  skal  altid  tale  til 
barnet  således,  at  det  føler,  at  det  er  situationens  herre 
—  ikke  henvende  sig  til  moderen.) 

Før  barnet  hen  til  et  bord,  hvor  alle  børnenes  navne  er 
fint  arrangeret  på  sedler,  og  spørg,  hvor  han  helst  vil  have 
sedlen  sat  på  sig.  (Dette  er  en  adspredelse  for  børnene 
og  hjælper  lærerinden  til  at  huske  navnene.) 

Det  har  betydning,  at  lærerinden  kalder  børnene  ved 
navn  allerede  den  første  dag  så  føler  de,  at  lærerinden  ved, 
at  de  er  „rigtige  mennesker".  (Børn fornemmerfolks  indstil- 
ling meget  hurtigere,  end  de  voksne  gør.  Hvis  lærerinden 
behandler  dem  som  „anderledes"  eller  „fremmede", 
reagerer  de  på  samme  måde.) 

Sig  til  barnet,  at  han  selv  må  vælge,  hvor  han  vil  sidde. 
Den  lille  navneseddel,  han  har  på,  giver  nu  noget  at  tale 
om  og  se  på  sammen  med  de  andre  børn.  Lad  børnene  an- 
bringe sig  i  en  kreds  på  et  tæppe  eller  på  små  stole. 

HVORLEDES  LÆRER  BØRNENE  NOGET? 

Børn  fanger  ideer  gennem  sanserne  —  akkurat  som  de 
voksne. 

Helen  Keller's  beretning  om,  hvorledes  hun  lærte  om 
„vand"  minder  os  om  den  glæde,  vi  alle  føler,  når  vi  får 
fat  i  en  ny  idé.  Miss  Sullivan,  Helen's  lærerinde,  havde 
prøvet  at  give  hende  indtryk  af  begrebet  „vand"  ved  at 
skrive  det  om  og  om  igen  i  hendes  hånd,  men  hun  kunne 
slet  ikke  fange  det.  Helen  beretter  om  den  erfaring: 

Vi  gik  ned  ad  stien  til  brønden,  draget  af  kaprifoliens 
duft .  . .  Der  var  en,  der  var  ved  at  pumpe  vand  op,  og 
min  lærerinde  holdt  min  hånd  ind  under  strålen.  Idet  det 
kolde  vand  vældede  ud  over  den  ene  hånd,  stavede  hun  i 
den  anden  ordet  „vand"  . . .  Pludselig  fik  jeg  en  tåget 
fornemmelse  som  af  noget,  der  var  glemt ...  og  på  en  eller 
anden  måde  blev  sprogets  hemmelighedsfuldhed  åben- 
baret for  mig.  Jeg  blev  klar  over,  at  v-a-n-d  var  ensbetyd- 
ende med  det  vidunderlige,  kølige  noget,  der  flød  ned  over 
min  hånd. 

Helen  Keller  mistede  brugen  af  to  af  sine  fem  sanser, 
men  hun  var  stadig  i  stand  til  at  opleve  den  glæde,  det 
er  at  lære  noget. 

Den  første  erfaring,  børnene  får  i  Søndagsskolen, 
skulle  gerne  være  en  opfattelse  af,  at  ukendte  oplevelser 
bliver  belønningen  for  at  komme  der.  En  lærerinde  skal 
være  godt  forberedt,  hun  skal  vide,  hvorledes  hun  skal 
bære  sig  ad  med  at  overføre  lektiens  begreb.  Hun  kan 
forfejle  sin  undervisning,  ligesom  det  slog  fejl  for  Helen 
Keller  i  begyndelsen  at  forstå  betydningen  af  „v-a-n-d". 
Hun  skal  huske  på,  at  det  er  den  første,  formelle  lærdom, 
hun  giver  børnene.  Hun  skal  være  fortrolig  med  alle  de 
grundlæggende  oplysninger,  hun  skal  give.  Hun  skal 
forstå,  at  børnene  overhovedet  ikke  kender  noget  til  dette, 
og  at  de  vil  blive  henrykte  over  at  opdage  noget  nyt. 

Forfatteren  af  denne  artikel  underviste  sidste  sommer 
de  treårige  i  en  lektie  om  „Vi  er  taknemmelige  for  køer"; 
jeg  havde  fortalt  børnene  om  de  mange  ting,  køer  gør  for 
mennesker.  Børnene  gengav  fulde  af  begejstring  de 
nøjagtige  ting  om  koen.  Fulde  af  viden  og  den  glæde,  som 
kundskaben  bringer,  blev  de  spurgt  ud  om  heste.  De 
svarede  hurtigt,  men  gav  fuldstændig  unøjagtige  beskri- 
velser. De  vidste  intet  om  heste,  men  alligevel  svarede  de. 
Hvorfor?  Fordi  de  ønskede,  at  øjeblikkets  spænding  skulle 
vare  ved!  Den  nye  kundskab  havde  givet  dem  en  vis  følelse 
af  selvtilfredshed,  og  de  ønskede  at  boltre  sig  i  den  for- 
nemmelse. 


Senior-Søndagsskolen 

„Thi  således  elskede  Gud  verden, 
at  Han  gav  sin  Søn,  den  enbårne,  for 
at  hver  den,  som  tror  på  Ham,  ikke 
skal  fortabes,   men   have  evigt  liv." 

-Joh. 3:16.- 
Junior-Søndagsskolen 

„Lad  os  elske  hverandre,  thi  kær- 
ligheden er  af  Gud." 

O     -1  Joh.  4:7.  - 

HVORLEDES    KAN    LÆRERINDEN    FORBEDRE    OG 
UDVIDE  SIN  FORTÆLLEN  AF  HISTORIER? 

Når  lærerinden  fortæller  en  historie,  bør  hun  gøre  brug 
af  gode  illustrationer,  d.v.s.  de  skal  være  realistiske,  far- 
verige, enkle,  rene  og  store  nok  til  at  børnene  let  kan  se, 
hvad  de  skal  forestille. 

Lærerinden  taler  langsomt  til  børnene.  Når  hun  mær- 
ker, at  hun  er  ved  at  miste  deres  opmærksomhed,  taler  hun 
endnu  langsommere,  ser  fast  på  dem  og  anvender  et  eller 
andet  overraskelsesmoment  for  igen  at  tiltrække  sig  deres 
opmærksomhed.  Hun  hjælper  f.eks.  børnene  til  at  medvirke 
ved  fysiske  handlinger  som  f.eks.  fingerlege,  sange  med  til- 
hørende bevægelser,  noget  skjult,  der  pludselig  viser  sig, 
dukker;  hun  tøver,  inden  hun  afslører  en  idé  og  ler  sammen 
med  børnene. 

Børn  reagerer  over  for  forslag,  der  indebærer  en  vis 
grad  af  fantasi.  Et  barn  skubber  måske  til  et  andet  under 
historien,  fordi  han  ikke  kan  se  for  hende.  Lærerinden 
kan  da  sige:  „Willy,  forestil  dig,  at  din  stol  har  magiske 
meder.  Hvis  du  flytter  den  lidt,  vil  Barbara's  stol  glide  på 
plads  ved  siden  af  din." 

Børn  reagerer  ikke  gerne  over  for  sådanne  befalinger 
som:  „Sæt  dig  ordentlig  op  i  stolen."  De  reagerer  bedre 
over  for  positive  antydninger:  „Williy  sidder  med  armene 
pænt  foldet",  „Mary  sidder  stille  med  benene",  „Barbara 
smiler  så  glad"  eller  „John  ser  opmærksomt  på  lærerin- 
den." Andre  børn  følger  hurtigt  deres  eksempel,  og  orde- 
nen opretholdes,  medens  historien  fortælles. 

HVAD    SKER    DER,    NÅR    HISTORIEN    ER    BLEVET 
FORTALT? 

Når  historien  er  blevet  fortalt,  vil  en  aktivitet,  der  har 
forbindelse  med  dagens  begreb  eller  formål,  give  oplevel- 
sen betydning  for  hvert  barn.  Børn  lærer,  hvis  de  selv  kan 
være  med.  Modellervoks,  fingermaling,  bakker  til  at  klistre 
på,  grammofonplader  —  alt,  hvad  der  giver  barnet  mulighed 
for  at  huske  formålet,  er  nyttigt. 

Husk,  at  børn  er  let  påvirkelige.  De  efterlyser  træk  hos 
dem,  de  er  sammen  med.  Hvis  lærerinden  tænker  og  hand- 
ler positivt  og  roser  god  opførsel,  vil  barnets  første  op- 
levelse i  Søndagsskolen  føles  som  et  dejligt  eventyr,  og 
han  vil  ønske  at  komme  igen  og  få  „mere  af  samme 
slags".  O 

George  H.  Durham 

Nadververs 
for 

1968/69 


for  Junior-Søndagsskolen 

September— oktober: 

„Det,  der  er  godt,  kommer  fra  Gud."  (Alma  5:40.) 
November— december: 

„Lad  os  elske  hverandre,  thi  kærligheden  er  af  Gud." 

(1  Joh.  4:7.) 
Januar— februar: 

„Du  skal  elske  din  næste  som  dig  selv."  (Matt.  22:39.) 
Marts-april: 

„Frelseren  sagde:   „Hvis  l  elsker  mig,  så  hold  mine 

befalinger."  (Joh.  14:15.) 
Maj— juni: 

„Gud  skabte  mennesket  i  sit  billede."  (1  Moses  1:27.) 
Juli— august: 

„Jeg   vil   gå  og  gøre   det,   som   Herren   har  befalet." 

(1  Nephi  3:7.) 


for  Senior-Søndagsskolen 

September: 

„Mennesket  skal  ikke  leve  af  brød  alene,  men  af  hvert 
ord,  som  udgår  af  Guds  mund."  (Matt.  4:4.) 

Oktober: 

„Du  skal  elske  Herren  din  Gud  af  hele  dit  hjerte,  af  hele 
din  sjæl  og  af  hele  dit  sind."  (Matt.  22:37.) 

November: 

„Dette  er  mit  bud,  at  I  skal  elske  hverandre,  ligesom  jeg 
har  elsket  jer."  (Joh.  15:12.) 

December: 

„Thi  således  elskede  Gud  verden,  at  han  gav  sin  Søn 
den  enbårne,  for  at  enhver,  som  tror  på  ham,  ikke  skal 
fortabes,  men  have  evigt  liv."  (Joh.  3:16.) 

Januar: 

„Thi  se,  dette  er  min  gerning  og  herlighed:  at  tilveje- 
bringe udødelighed  og  evigt  liv  for  mennesket."  (Moses 

1:39.) 
Februar: 

„Men    søg    først   Guds    rige   og    hans    retfærdighed." 

(Matt.  6:33.) 
Marts: 

„Og  dette  er  det  evige  liv,  at  de  kender  dig,  den  eneste 

sande  Gud,  og  ham,  som  du  har  sendt,  Jesus  Kristus." 

(Joh.  17:3.) 
April: 

„Men  nu  er  Kristus  opstået  fra  de  døde  som  en  første- 
grøde af  de  hensovede."  (1  Kor.  15:20.) 
Maj: 

„Jeg  er  vejen,  sandheden  og  livet;   ingen  kommer  til 

Faderen  uden  ved  mig."  (Joh.  14:6.) 
Juni: 

„I  skal  forstå  sandheden,  og  sandheden  skal  frigøre 

jer."  (Joh.  8:32.) 
Juli: 

„Salige  er  de  rene  af  hjertet,  thi  de  skal  se  Gud."  (Matt. 

5:8.) 
August: 

„Ingen  kan  komme  ind  i  Guds  rige,  hvis  han  ikke  bliver 

født  af  vand  og  ånd."  (Joh.  3:5.) 


Fællesrecitation  d.  5.  januar  1969 

De  to  skriftsteder  bør  læres  udenad  i  løbet  af  december  måned  af  eleverne  i  kursus  10  og  16.  Hver  klasse  reciterer  et 
skriftsted  ved  søndagsskolens  forprogram  fastesøndag. 

KURSUS  10 

(I  dette  skriftsted  besvarer  Peter  et  ældgammelt  spørgsmål,  stillet  af  syndere:  „Hvad  skal  vi  gøre?"  Svaret  lyder:  dåb  i 
Jesu  Kristi  navn  for  at  vaske  synder  bort  og  forberedelse  til  at  modtage  den  Helligånd.) 

„Peter  sagde  til  dem:  .Omvend  jer  og  lad  jer  døbe  hver  især  i  Jesu  Kristi  navn  til  jeres  synders  forladelse,  så  skal  I  få 
Helligånden  som  gave.' "  (Apost.  Gern.  2:38) 

KURSUS  16 

(Paulus  lægger  her  en  plan  over  hvordan  vi  kan  undgå  de  mange  faldgruber  og  vildledeiser,  som  venter  på  os.  Planen 
er  simpelthen,  at  vi  skal  holde  fast  ved  Evangeliets  principper  og  have  kærlighed  til  hinanden,  for  på  den  måde  at  vokse, 
til  vi  bliver  lig  Kristus.) 

„Så  (skal)  vi  ikke  mere  være  umyndige,  der  kastes  og  drives  hid  og  did  af  alle  mulige  lærdomme,  efter  som  vinden 
blæser,  ved  menneskers  terningespil,  når  de  underfundigt  forleder  til  vildfarelse. 

Nej,  sandheden  tro  skal  vi  i  kærlighed  i  ét  og  alt  vokse  op  til  ham,  som  er  hovedet,  Kristus  selv."  (Efes.  4:14,  15) 

Hvorledes  skal  vi  forklare  de  unge,  at 
Jesu  lærdomme  stadig  gælder?  Er  det  muligt 


for  ungdommen  at  bevare 


EVANGELIETS  STANDARDER  OG 
SAMTIDIG  VINDE  POPULARITET 


For  nogen  tid  siden  måtte  jeg  tage  imod  en  udfordring, 
da  en  af  mine  døtre  kom  til  mig  med  et  problem  fra  hendes 
omgangskreds,  et  problem  der  var  temmelig  foruroligende. 
Hun  gik  på  det  tidspunkt  i  junior  high  school  og  hørte  til 
en  gruppe  på  syv  piger,  hvoraf  de  fire  var  medlemmer  af 
Kirken,  de  tre  ikke.  De  fire  havde  så  at  sige  indgået  en 
pagt  om  at  ville  omvende  de  tre  andre.  En  dag,  da  de 
spiste  frokost  sammen,  hvilket  de  ofte  gjorde,  begyndte 
en  af  de  unge  Sidste  Dages  Hellige  piger  at  fortælle  en 
noget  tvivlsom  historie.  Den  var  smagløs  og  ganske 
upassende. 

LAD  MIG  BEHOLDE  MIN  POPULARITET 

Min  datter  kom  den  aften  og  gengav  situationen,  hun 
var  endda  modig  nok  til  at  fortælle  mig  historien.  Det  var 
virkelig  et  problem!  „Nu  er  det  altså  ikke  meningen,  Far, 
at  du  skal  begynde  at  fortælle  mig,  hvad  der  er  rigtigt,  og 
hvad  der  er  forkert",  sagde  hun.  „Jeg  tror  nok,  jeg  kender 
Evangeliets  principper  tilstrækkelig  til  at  vide,  at  sådan 
bærer  man  sig  ikke  ad.  Men  —  hvad  gør  man,  når  man 


pludselig  står  i  sådan  en  situation?  Hvordan  ville  du 
klareden?" 

Hun  sagde  ikke  følgende,  men  jeg  kunne  læse  det  i 
hendes  øjne:  „Husk  på,  Far,  at  det  vigtige  for  unge  i  min 
alder  er  at  blive  regnet  med.  Og  husk  også,  at  alle  unge 
på  15  år  ønsker  at  være  populære,  at  blive  accepteret,  at 
nogen  har  brug  for  dem,  og  de  ønsker  slet  ikke  at  være 
alt  for  .hellige'."  Det,  hun  mente,  var  faktisk:  „Giv  mig  et 
svar,  der  samtidig  lader  mig  beholde  min  popularitet." 
Ikke  sandt,  det  er  virkelig  en  opgave  for  enhver  lærer 
eller  fader. 

Så  talte  vi  sammen  et  stykke  tid.  Jeg  prøver  tit  at  få 
mine  døtre  til  at  forstå  anvendelsen  af  Evangeliets  prin- 
cipper i  deres  livsførelse.  Efter  nogen  diskussion  slog  jeg 
op  på  beretningen  om  tempelrensningen,  som  findes  både 
hos  Mattæus,  Markus  og  Lukas.  1  husker  sikkert  historien 
om  farisæerne,  saddukæerne  og  vekselererne  og  deres 
handel  med  penge.  Da  jeg  havde  læst  den,  spurgte  jeg 
hende:  „Hvad  får  du  ud  af  denne  historie?" 

Hun  svarede:  „Jo,  Frelseren  var  vred." 

„Kan  vi  more  os  sammen  med  vore  ven- 
ner —  og  stadig  holde  Kirkens  standarder?" 


STÅ  FAST  OG  BLIV  RESPEKTERET 

Jeg  sagde:  „Må  jeg  foreslå  biot  én  tanke?  Han  viste 
den  gruppe,  som  var  Hans  samtidige,  at  der  kommer  et 
tidspunkt  i  ethvert  menneskes  liv,  hvor  han  nødvendigvis 
må  stå  fast  og  blive  respekteret,  og  selv  om  man  ikke 
bliver  populær  ved  det,  så  er  der  tider,  hvor  man  må  gøre, 
hvad  der  er  ret,  selv  om  det  ikke  er  nemt.  Det  sker  nogle 
enkelte  gange,  at  man  kommer  til  at  stå  alene." 

Jeg  sluttede:  „Tænk  du  nu  lidt  over  dette,  og  så  vil  vi 
to  tale  sammen  igen." 

Hun  tænkte  over  det,  kom  lidt  senere  tilbage  og  sagde: 
„Far,  jeg  kan  ikke  finde  ud  af,  hvordan  jeg  skal  anvende 
det  princip." 

Så  talte  vi  lidt  mere  sammen. 

Jeg  sagde:  „Nu  skal  jeg  sige  dig  noget:  hvis  Frelseren 
gjorde  ret,  så  lad  os  to  gå  ud  i  garagen,  hvor  jeg  skai  lave 
en  nihalet  kat.  Derefter  går  du  i  morgen  over  og  renser 
den  junior  high  school  for  alle  dens  laster." 


„Far",  sagde  hun,  „du  har  overhovedet  ikke  ramt 
pointen.  Man  kan  ikke  bære  sig  sådan  ad  og  stadig  være 
populær." 

Jeg  sagde:  „Hvad  er  nu  det  for  en  idé?  Næste  gang  du 
er  i  sådant  selskab,  og  en  eller  anden  begynder  at  fortælle 
en  upassende  historie,  så  rejser  du  dig  og  siger:  ,Hør 
nu  her  —  vi  vil  ikke  have  mere  af  den  slags'!" 

Hun  sagde:  „Far,  du  er  slet  ikke  klar  over,  hvad  det 
drejer  sig  om!  Det  der  kunne  jeg  ikke  gøre  —  ikke  på 
vilkår!" 

Jeg  havde  faktisk  regnet  med,  at  hun  ville  sige  noget  i 
den  retning,  og  svarede:  „Nå,  men  sig  mig  så,  hvorfor 
foreslår  du  ikke  mig  en  idé?" 

Hun  sagde:  „Lad  mig  tænke  lidt  mere  over  det." 

DET  NYE  TESTAMENTE  UDRETTER 
VIRKELIG  NOGET! 

Jeg  tog  fat  på  mit  arbejde  igen.  En  ny  dag  kom  og  gik, 
og  da  jeg  den  følgende  dag  vendte  hjem,  så  jeg  min  hustru 
stå  i  køkkenet  og  skrælle  kartofler,  og  jeg  lagde  mærke 
til,  at  det  kneb  for  hende  at  holde  tårerne  tilbage. 

„Hvad  er  der  dog  i  vejen,  min  ven?"  spurgte  jeg. 

Hun  svarede:  „Det  er  din  datter!  Du  må  hellere  gå  ind 
til  hende." 

Jeg  tænkte:  „Mon  der  nu  er  nye  vanskeligheder?"  Så 
listede  jeg  mig  ind  i  det  bageste  soveværelse,  og  der 
ventede  en  dejlig  oplevelse  mig.  Denne  lille  dame,  der 
havde  kæmpet  med  livet,  som  det  virkelig  er,  var  selv  ved 
at  tørre  sine  tårer  bort. 

Jeg  sagde:  „Nå,  fortæl  mig  så,  hvad  der  er  i  vejen." 

Og  så  svarede  hun:  „Far  det  er  noget  interessant.  Jeg 
tog  den  tempelrensningshistorie  til  efterretning  i  dag  og 
efterprøvede  den." 

„Nej  da,  fik  du  renset  ud  i  junior  high?" 

„Nej",  svarede  hun,  „jeg  gik  hen  til  M.  (Den  SDH- 
pige,  som  havde  fortalt  den  upassende  historie)  og  sagde: 
,Har  du  tid  til  at  gå  med  mig  hjem?'  ,Ja.'  Og  så  fulgtes  vi 
ad  her  hjem.  Jeg  tog  hende  med  herind  på  værelset,  bad 
hende  sætte  sig  ned  og  sagde  så:  ,M.,  jeg  vil  gerne  have, 
du  skal  vide,  at  vort  venskab  betyder  en  hel  del  for  mig; 
men  i  går  satte  du  virkelig  os  allesammen  i  en  slem  knibe. 
Sådan  følte  jeg  det,  og  jeg  tror  også,  at  du  var  klar  over 
det.  Jeg  ved,  at  du  ikke  havde  til  hensigt  at  støde  nogens 
følelser  eller  skabe  spænding,  men  da  du  fortalte  den 
historie,  degraderede  du  os  allesammen  i  vore  ikke- 
SDH-veninders  øjne.  Selv  om  jeg  påskønner,  at  din  hen- 
sigt måske  var  god  nok,  og  selv  om  du  synes,  at  det  var 
en  meget  god  måde  at  gøre  sig  bemærket  på,  så  gad  jeg 
vide,  om  du  ikke  —  næste  gang  du  mener,  at  du  er  nødt 
til  at  bære  dig  sådan  ad  —  vil  advare  mig  i  forvejen,  så 
jeg  kan  blive  fritaget  for  at  høre  det?' 

M.  brød  sammen,  faldt  mig  om  halsen  og  sagde:  „Vil 
du  tilgive  mig?" 

Og  så  sagde  min  datter:  „Far,  vi  græd  sammen  næsten 
en  halv  time."  Og  så  kom  højdepunket:  „Ved  du  hvad, 
Far?" 

„Nej  —  hvad  så?" 

Hun  svarede:  „Det  nye  Testamente  udretter  virkeligt 
noget,  ikke  sandt?"  O 

Jeg  var  gammel  —  åh  så  gammel.  Mine  vægge  var  tynde,  og  mellem  nogle  af  mine 
brædder  var  der  sprækker.  Om  dagen  kom  solens  stråler  ind  gennem  sprækkerne, 
og  om  aftenen  blæste  de  kølige  briser  ind.  Den  eneste  anden  kilde  til  solskin,  jeg 
havde,  var  en  massiv  dør,  der  hang  i  tykke  læderstropper. 

Jeg  stod  bagved  en  fornem  kro.  Det  var  jeg  glad  for.  Jeg  var  flov  over  min  uværdige 
fremkomst.  Jeg  blev  skabt  til  et  lavt  formål,  for  jeg  var  en  stald. 

Tiden  for  indtællingen  var  kommet.  Den  fornemme  kro  var  pakket  med  mennesker. 
Alt,  hvad  der  var  hos  mig,  var  nogle  få  køer. 

Tidligt  den  dag,  havde  min  herre  vasket  mine  gulve  og  skiftet  mit  halm.  Jeg  for- 
beredte mig  ti!  den  rå  behandling,  kvæget  altid  gav  mig,  men  til  min  overraskelse 
var  kvæget  meget  skånsomt.  De  stod  allesammen  i  ét  hjørne,  og  spiste  kun  lidt  af 
halmen.  Ved  dagens  slutning  så  jeg  stadig  pæn  ud,  —  af  en  stald  at  være. 

Pludselig  gik  min  dør  knirkende  op,  og  lukkede  derved  natteluften  ind,  —  den, 
som  jeg  prøvede  så  stærkt  at  holde  ude.  Der  stod  min  herre  ved  siden  af  en  høj 
mand  med  et  venligt  udseende. 

„Dette  er  helt  i  orden,  Hr.",  sagde  den  fremmede,  „men  vi  må  skynde  os." 

Min  herre  bød  dem  godnat  og  gik.  Den  fremmede  gik  hen  til  midten  af  mit  gulv, 
fulgt  af  et  lille  æsel,  som  bar  en  dame.  Manden  anbragte  hende  forsigtigt  på  mit 
friske,  rene  halm.  Hun  var  smuk,  men  havde  meget  stærke  smerter. 

Den  nat  fødte  hun  et  barn.  Hun  fødte  Guds  Søn  indenfor  mine  ringe  vægge. 

En  stjerne,  skønnere  end  alle  de  andre,  skinnede  ned  på  mig,  på  mig  og  den 
stroslåede  scene,  der  udspilledes  dér  —  indenfor  mine  vægge. 

Selv  om  min  stilling  i  livet  har  været  en  ringe  stald,  har  jeg  fuldendt  formålet 
med  min  tilblivelse.  O 

Fryd  Dig, 

Oh  Mit  Hjerte! 

AF  TRUDI   RICHIE 


„Han  kommer",  råbte  de.  „Han  kommer  til  vores 
landsby!" 

„Hvorfor",  spurgte  jeg.  Men  ingen  hørte  mig,  og  derfor 
fik  jeg  intet  svar.  Jeg  vidste  det  jo  også.  Jeg  gik  hen  imod 
et  sted,  hvor  jeg  kunne  høre  en  baby  græde.  „Hvornår 
kommer  han?"  spurgte  jeg  moderen.  „Jeg  ved  endnu  ikke 
hvornår",  svarede  hun,  og  skyndte  sig  væk.  Lugten  af 
mad  ledte  mig  til  nogle  mennesker,  der  forberedte  et 
måltid.  „Hvilken  vej  kommer  han  fra?"  spurgte  jeg.  „Fra 
storbyen",  sagde  de.  „Ja,  sandsynligvis  fra  storbyen." 

Hvis  jeg  gik  ned  ad  hovedgaden,  tænkte  jeg,  kunne  jeg 
møde  ham  før  alle  landsbyfolkene  kom  rendende  ud  til 
ham.  Hvor  jeg  hadede  at  blive  fanget  i  en  flok  af  masende 
og  puffende  landsbyfolk,  og  desuden  vidste  jeg,  at  mor 
ikke  ville  savne  mig.  Mor  havde  lavet  et  nyt  sæt  kander  og 
urner  til  at  sælge,  og  nu  var  hun  ved  at  udsmykke  dem. 
Jeg  kunne  jo  alligevel  ikke  udsmykke  lervarer,  så  der  var 
ikke  brug  for,  at  jeg  blev  der.  Jeg  tænkte  at  for  en  gangs 
skyld  ville  jeg  gøre  noget,  mine  søskende  ikke  havde 
prøvet.  Jeg  ville  møde  vores  gæst  på  vejen,  og  gå  ved 
siden  af  ham  og  tale  med  ham,  uforstyrret  hele  vejen  hjem. 
Så  begav  jeg  mig  afsted. 

Det  varede  ikke  længe,  før  jeg  hørte  mange  stemmer 
bag  mig.  Mine  venner,  tænkte  jeg,  de  har  ledt  efter  mig 
og  er  kommet  for  at  føre  mig  hjem.  Åh,  hvorfor  kan  jeg 
ikke  gå  nogen  steder  uden  at  have  følgeskab  eller  blive 
ledt  efter?  Ikke  før  at  stemmerne  havde  indhentet  mig,  blev 
jeg  klar  over,  at  de  slet  ikke  ledte  efter  mig.  Et  lille  stykke 
forude  standsede  de,  og  deres  stemmer  rejste  sig  til  en 
høj,  ophidset  pjatten  og  leen.  Han  var  kommet,  og  gennem 
al  støjen,  bar  den  hede  sommerluft  hans  rolige,  milde 
stemme  hen  imod  mig.  Jeg  lyttede  i  den  retning  stemmen 
kom  fra,  og  fulgte  den  hen  til  flokken.  Jeg  håber  han  kan 
se  mig,  tænkte  jeg;  jeg  ved,  at  han  er  nær,  for  jeg  kan  føle 
den  fred,  de  siger  der  omgiver  ham,  selv  i  de  største  hobe 
af  mennesker. 

Ganske  pludseligt  følte  jeg  en  stærk  arm  omkring 
mine  skuldre,  og  en  stemme  sagde:  „Herre,  dette  er 
landsbyens  blinde  pige." 

De  andre  kunne  have  råbt  og  talt  så  højt,  at  de  druknede 
enhver  anden  lyd,  jeg  ville  ikke  have  hørt  det.  Solen  kunne 
have  visnet  ørkenblomsterne  og  svedet  klæderne  af  min 
ryg,  og  jeg  ville  ikke  have  opdaget  det,  for  kølige  fingre 
lå  på  mine  øjne.  Så,  for  første  gang  i  mit  liv,  kendte  jeg 
lys  og  mørke  og  de  mange  skygger  imellem  dem,  - 
farver  der  kom  som  en  åbenbaring,  farmede  utallige 
mønstre  og  figurer.  Og  jeg  så  en  mand  stå  foran  mig  med 
dybe,  tankefulde  øjne  og  en  kærlighed,  der  udstråledes 
så  stærkt  fra  ham,  at  jeg  næsten  kunne  se  den.  Ja,  jeg 
kunne  se.  Jeg  kunne  se.  O 

Personlig  præstation  gennem 

gensidig  udvikling 


Når  man  søger  i  Den  hellige  Skrift  finder  man  utallige 
henvisninger,  hvor  der  lægges  vægt  på  det  enkelte  men- 
neske. Herren  valgte  sine  apostle  en  efter  en.  Han  talte  til 
folkeskarerne,  men  Han  oprejste  Lazarus  fra  de  døde,  talte 
med  Maria  og  Martha,  befriede  en  kvinde  fra  hendes  un- 
dertrykkere. Han  sagde:  „Thi  se,  dette  er  min  gerning  og 
herlighed  —  at  tilvejebringe  udødelighed  og  evigt  liv  for 
mennesket" ,  hvilket  viser,  at  Han  ønskede,  at  hvert  enkelt 
menneske  skulle  arve  udødelighed  og  evigt  liv. 

Funktionærerne  i  Gensidig  Uddannelses-Forening  har 
fået  det  ansvar  at  arbejde  med  hver  enkelt  dreng  og  pige 
.  .  .  som  hver  især  er  en  betydningsfuld  enkeltperson  i 
deres  egne  øjne  så  vel  som  i  Herrens  øjne. 

Selv  om  G.U.F.-programmerne  ser  ud  til  at  være  plan- 
lagt for  gruppearbejde  og  massedeltagelse,  drejer  de  sig  i 
virkeligheden  om  enkeltpersoner.  Lærerne  i  G. U.F. -klas- 
serne er  instrueret  i  og  opøvet  til  at  udsøge  den  enkelte  og 
få  ham  til  aktivt  at  deltage  sammen  med  gruppen.  Ingen 
kan  nægte,  at  en  venlig  hånds  tryk  i  et  øjeblik,  hvor  man 
trænger  til  det,  kan  gøre  et  godt  indtryk  der  varer  for  livet. 

Det  er  lærerens  og  lærerindens  første  pligt  at  lære 
navnene  på  sin  klasses  medlemmer.  Det  er  det  første  skridt 
til  at  adskille  dem  fra  resten  af  gruppen.  Derefter  kommer 
de  personlige  karaktertræk  i  forgrunden,  så  at  læreren 
kan  hjælpe  hver  enkelt  af  klassens  medlemmer  til  at  nå  det 
størst  mulige  resultat. 

I  et  hav  af  ansigter  ved  en  eksamen  eller  i  en  forsamling 
i  Kirken,  er  det  ganske  sikkert,  at  der  er  lige  så  mange 
forskellige  følelser,  sindsbevægelser,  talenter,  sympatier 
og  antipatier,  etc,  som  der  er  personlige  ansigtsudtryk. 

At  nå  hver  enkelts  hjerte,  enten  det  er  i  hverdagslivet  eller 
under  en  krise,  er  en  udfordring,  som  G.U.F.  tager  imod  og 
arbejder  med  til  det  lykkes. 

Vi  kunne  nævne  historien  om  den  unge  pige,  som  ikke 
havde  særlig  smukke  ansigtstræk.  Hendes  intelligens  var 
middelmådig,  og  hun  havde  en  talefejl.  Hver  gang  der  var 
en  aktivitet  i  G.U.F.,  meldte  hun  sig  frivilligt.  Hendes  G.U.F.- 
lærerinder  og  lederne  af  aktivitets-afdelingerne  var  altid 
imponeret  over  hendes  ønske  om  at  være  en  „gører"  og 
gav  hende  med  vilje  chancer.  Hun  var  med  til  roadshows, 
kvartet-festivals  og  holdt  taler.  Hun  tjente  sine  klasse- 
belønninger, og  hun  gik  gennem  alle  klasser  som  bikube- 
pige, Mia  Maid,  Laurel  og  Gleanerpige.  Man  kunne  regne 
med  hende.  Hendes  vidnesbyrd  blev  stærkt.  En  indre 
skønhed  oversteg  til  sidst  hendes  såkaldte  „uklædelige" 
ydre  fremtoning.  Folk  elskede  hende.  Men  dette  skete  ikke 
fra  den  ene  dag  til  den  anden.  Det  var  en  konstant  udvik- 
ling over  flere  år  ved  deltagelse  i  arbejdet  i  G.U.F.,  som 
førte  hende  til  dette  punkt.  Også  hendes  forældre  blev 
omvendt  til  programmet.  De  følte  en  særlig  taknemmelig- 
hed, når  deres  datter  gjorde  sig  al  mulig  umage  for  at  gøre 
sin  rapport  over  tilstedeværelse  ved  nadvermøde,  G.U.F. 
og  Søndagsskolen  fuldkommen,  selv  når  de  var  på  lange 
familieferier.  Alle  medlemmerne  af  hendes  familie  over- 
værede de  funktioner,  hvor  denne  pige  deltog.  De  vidste, 
hvad  det  betød  at  have  en  af  deres  kære  til  at  udføre  en 
personlig  præstation  gennem  et  program  for  gensidig  ud- 
vikling. 

Da  den  unge  pige  var  i  begyndelsen  af  tyverne,  traf  hun 
en  brav  hjemvendt  missionær  og  giftede  sig  med  ham,  og 
de  flyttede  fra  byen.  For  nogle  få  uger  siden,  syv  år  senere, 
så  man  denne  unge  pige  og  hendes  mand  og  fire  børn  stå 
ud  af  deres  bil.  Hun  var  en  yndig  moder,  ren  og  pæn  og 
meget  velklædt.  Mange  kunne  have  set  på  hende  med  en 
smule  misundelse  over  hendes  overvældende  succes. 
Mange  fulgte  med  øjnene  dette  smukke  par  og  deres  børn, 
medens  de  gik  ned  ad  gaden.  De  små  stumper  af  samtalen, 
som  de  forbipasserende  kunne  høre,  handlede  om  Evan- 
geliet og  G.U.F.  og  disses  store  virkninger  på  deres  liv. 

Endnu  en  gang  havde  G.U.F.  set  efter  .  . .  havde  fundet 
...  og  var  stolt  af  „en  personlig  G.U.F. -pige"  som  havde  haft 
heldet  med  sig.  G.U.F.s  ansvar  for  at  søge  efter,  vise  kær- 
lighed til  og  skabe  muligheder  for  hver  enkelt  ung  mand  og 
pige,  lige  meget  hvor  den  enkelte  kan  være  eller  hvilke 
personlige  karakteregenskaber,  kultur  eller  evner  de  viser, 
fortsætter  stadig  og  hører  aldrig  op.  Q 

AT  FORNY   DERES  ABONNEMENT  PA  STJERNEN! 

Prisen  for  et  helt  år  er  kr.  25.00  i  Danmark  og  $  5.00  i  udlandet,  frit 
tilsendt.  I  Danmark  bedes  beløbet  venligst  indbetalt  på  postgirokonto 
nr.  333.38,  CHURCH  OF  JESUS  CHRIST  OF  LATTER-DAY  SAINTS, 
Dalgas  Boulevard  164,  2000  København  F.  Husk  på  talonen  at  skrive 
„Stjernen". 

Fra  Missionens 


Præsidentskab 

DON  L.  CHRISTENSEN 


Md  fred  og 

god  vilje  herske 

i  Danmark 

Julen  er  den  dejligste  tid  på  året,  fordi  juletidens 
feststemning  i  de  kristne  lande  er  mættet  med  Kristi 
Ånd. 

Skønt  de  nordlige  lande  har  korte  og  mørke  dage, 
og  nætterne  er  kolde  og  lange,  træerne  slumrer  og 
landskabet  er  barsk  og  dækket  med  sne,  er  Julen 
dog  en  glad  og  munter  tid. 

Her  i  Danmark  har  de  trofaste  medlemmer  travlt 
med  at  sprede  glæde  gennem  forskellige  oplyste 
Betlehems-scener,  som  fryder  hjertet  og  gør  os 
glade.  Vort  store  arbejde  mærkes  i  tusinder  af  hjer- 
ter, når  vi  forkynder  fredens  ånd  på  jorden  og  god 
vilje  blandt  alle  mennesker. 

Denne  årstid  er  den  tid,  som  får  os  til  at  tænke 
på  andre  og  ikke  på  os  selv,  og  genspejler  Kristi 
Ånd. 

Som  sidste  dages  hellige  i  Danmark  føler  vi  at 
vi  skal  lade  vort  „lys"  skinne  således  at  vi  kan  lette 
vore  medmenneskers  tunge  hjerter  og  ære  vor  Fader 
i  himlen  og  Jesus  Kristus,  hvis  fødselsdag  vi  fejrer. 

For  størsteparten  af  menneskene  i  verden  er 
deres  gaver  af  kort  varighed,  men  for  dem,  der  har 
medlem-missionær-programmet  for  øje,  er  vor  gave 
udødelighed  og  evigt  liv. 

„Ære  være  Gud  i  det  højeste!  og  på  jorden  fred 


i  mennesker,  der  har  Hans  velbehag!"  Præsident 
McKay  siger:  „Hvor  enkle  er  ikke  disse  ord!  Hvor 
dyb,  hvor  tankevækkende  er  ikke  deres  betydning! 
Om  Julen  fejrer  vi  Hans  fødsel,  i  hvis  mission  på  jor- 
den (1)  Gud  er  herliggjort,  (2)  jorden  loves  fred,  (3) 
alle  mennesker  får  forsikringen  om  Guds  gode  vilje 
over  for  dem!" 

Hvis  vi  som  medlemmer  af  denne  store  Kirke  ville 
have  de  ovenfor  omtalte  ting  som  et  ledefyr  og  leve 
efter  dem,  ville  vi  hjælpe  os  selv  så  vel  som  vor 
familie  og  vore  venner  til  at  blive  bedre  og  få  et  lyk- 
keligt liv.  Med  et  sådant  mål  ville  enhver  blive  inter- 
esseret i  at  søge  alt  hvad  der  er  rent,  retfærdigt,  hæ- 
derligt og  dydigt  og  således  virkelig  kende  formålet 
med  Julen. 

Må  vi  som  missionspræsidentskab  formane  jer,  i 
danske  hellige,  overalt,  til  at  påtage  jer  det  ansvar  at 
give  den  gode  gave,  evig  glæde  —  den  sande  Julens 
ånd.  Gør  den  lille  smule  ekstra  for  at  gøre  en  eller 
anden  glad. 

Det  ville  være  et  værdigt  projekt,  passende  til  os 
alle,  at  sørge  for,  at  enhver,  som  vi  kommer  i  berøring 
med,  kunne  føle  vor  glade  juleånd  og  blev  påvirket 
på  samme  måde.  Du  kan  forandre  „deres  nat  til  dag", 
hvis  der  er  glæde  og  positive  tanker  i  dit  hjerte. 

„Julen  er  en  passende  tid  til  at  forny  vore  ønsker 
og  styrke  vor  beslutning  om  at  gøre  alt  hvad  der  står 
i  vor  magt  for  at  gøre  det  budskab,  som  blev  forkyndt 
af  englene,  da  Frelseren  blev  født,  til  virkelighed 
blandt  menneskene.  Lad  os  ære  Gud  ved  at  søge 
det  gode,  det  sande,  det  skønne!  Lad  os  stræbe  efter 
at  oprette  fred  på  jorden  ved  at  vise  den  samme  gode 
vilje  over  for  hinanden,  som  Gud  har  vist  over  for 
os!"  (Præsident  McKay) 

Det  er  en  frygtindgydende  og  ydmygende  tanke 
at  vide,  at  vi  er  dem  der  skal  bringe  glade  tidender 
og  stor  glæde.  Det  er  et  alvorligt  ansvar  for  os  at  ken- 
de formålet  med  livet  og  have  chance  for  at  dele  den 
åbenbarede  sandhed  med  alle  som  vi  kommer  i  kon- 
takt med.  Men  lige  så  frygtindgydende  det  er,  lige  så 
vidunderligt  er  det  at  kende  den  sandhed  som  har 
givet  os  kundskab  og  befriet  os  fra  fangenskab. 

Frelserens  fødsel  er  en  bogstavelig  sandhed,  selv 
om  Julen  ikke  er  Hans  fødselsdag;  vi  forbinder  Ham 
med  den  dag  og  gør  den  højtid  så  strålende,  at  vi 
nægter  os  selv  noget  for  andres  lykke,  således  som 
Frelseren  selv  var  et  eksempel  på.  Den  Enbårne  Søn 
har  påtaget  sig  et  legeme  for  at  være  i  stand  til  at 
bære  vore  synder  og  tilbyde  os  frelse  og  ophøjelse  i 
sin  Faders  Rige.  Kan  der  gives  os  en  mere  kostbar 
gave  end  livet  selv,  for  evigt? 

Må  denne  Jul  give  os  glæde  og  fremgang  og  må 
der  være  fred  i  vore  hjerter  på  grund  af  vor  gode 
vilje  over  for  vore  medmennesker. 

Julehilsen 


Vi  vil  gerne  som  en  familie  udtrykke 
vor  inderligste  tak  for  tre  vidunderlige 
julehøjtider,  som  vi  har  tilbragt  sammen 
med  jer. 

Vi  er  allesammen  dybt  taknemmelige 
for  den  gode  ånd  og  den  venlighed  som 
I  har  vist  os  og  som  vi  længe  vil  mindes. 

Det  er  vort  oprigtige  ønske  at  hver 
eneste  af  jer  vil  blive  velsignet  med  glæde 
og  lykke.  I  er  altid  i  vore  bønner,  ligesom 
vor  egen  familie  er  det. 

Vi  ønsker  jer  alle  en  rigtig  glædelig 
Jul  og  et  godt  og  lykkeligt  Nytår. 

Don  og  Marva  Christensen  og  børn 


Kære  søskende  og  venner! 

Vi  vil  gerne  sige  jer  alle  en  inderlig  tak 
for  jeres  tro  og  jeres  støtte  i  det  forløbne 
år,  og  vi  sender  jer  vore  bedste  hilsener 
og  ønsker  jer  alle  en  glædelig  Jul  og  et 
godt  og  velsignet  Nytår! 


Distriktspræsidentskabet  i  Nordjylland 
Distrikt 

Distriktspræsident  Vagn  Ole  Darre  er 

født  den  12.  februar  1920  i  Sindal  som  søn 
af  fabrikant  Oskar  Emil  Darre  og  hustru. 
Han  er  uddannet  som  mejerist  i  1943  og 
arbejdede  ved  dette  fag  til  1948,  men 
måtte  så  af  helbredsmæssige  grunde 
overgå  til  andet  erhverv.  Siden  da  har 
han  arbejdet  ved  forskellige  firmaer  som 
repræsentant.  I  1956  blev  han  gift  med 
sygeplejerske  Karen  Andersen,  og  i 
ægteskabet  er  der  en  søn. 

Broder  Darre  blev  døbt  i  Kirken  den 
8.  maj  1960,  blev  ældste  i  1961  og  var 
da  rådgiver  i  grenspræsidentskabet  i 
Silkeborg.  Siden  da  har  han  været  revisor 
i  distriktet,  rådsmedlem,  kvorumpræsi- 
dent  og  2.  rådgiver  i  Jydske  Distrikt,  indtil 
han  blev  kaldet  som  distriktspræsident. 

1.  rådgiver  Orla  Folmer  Rode  Nielsen 
er  født  den  2.  september  1918  i  Årslev, 
Århus  Amt,  som  søn  af  murermester  Jens 
Nielsen  og   hustru    Hansine   Sørine   Mar- 


chusen.  Han  blev  den  26.  september  1940 
viet  til  Ester  Hjort  Pedersen,  og  de  har 
4  sønner  og  2  døtre,  som  alle  er  medlem- 
mer af  Kirken.  Uddannet  som  murer  hos 
faderen  i  årene  1938  til  1942.  Han  blev 
døbt  i  Kirken  i  Århus  den  1 1 .  februar  1 956, 
ordineret  til  ældste  den  2.  februar  1958, 
og  har  haft  mange  forskellige  stillinger  i 
Kirken,  bl.  a.:  rådgiver  i  Søndagsskolen, 
G. U.F. -forstander,  rådgiver  og  præsident 
for  Genealogisk  Forening  i  Århus,  råd- 
giver til  flere  grenspræsidenter,  grens- 
præsident  i  ca.  7  år,  distriktspræsident  i 
1  år,  i  2  år  rådgiver  til  distriktspræsiden- 
ten,  indtil  han  blev  kaldet  til  sin  nuvæ- 
rende stilling. 


2.  rådgiver  Henning  Kiilerich  Frederik- 
sen er  født  den  18.  april  1934  i  Hamme- 
rum som  den  yngste  af  6  børn  af  Albert 
Frederiksen  og  Magda  Kathrine  Kiilerich. 
Han  tog  realeksamen  fra  Herning  Gym- 
nasium i  1951  og  blev  uddannet  som  spe- 
ditør og  senere  tog  han  statskontrolleret 
bogholdereksamen.  Fra  1955  til  1957  af- 
tjente han  2  års  værnepligt  som  sergent  i 
hæren.  I  1956  indgik  han  ægteskab  med 
Sonja  Marie  Klemmensen,  og  de  har 
3  sønner.  Både  han  og  hans  hustru  blev 
medlemmer  af  Kirken  den  15.  september 
1960,  og  han  blev  ordineret  til  ældste  og 
kaldet  som  2.  rådgiver  og  sekretær  i 
grenspræsidentskabet  i  Herning  den  12. 
november  1961.  Ved  Jydske  Distrikts 
oprettelse  i  november  1962  blev  han  kal- 
det som  forstander  i  distriktets  mandlige 
G.U.F.,  hvilken  stilling  han  har  beklædt 
siden,  og  har  samtidigt  virket  i  andre  stil- 
linger, sidst  som  1.  rådgiver  i  grenspræsi- 
dentskabet i  Herning,  indtil  han  blev  kal- 
det til  sin  nuværende  stilling. 

Distriktspræsidentskabet  i  Fyn-Jylland 
Distrikt 

Distriktspræsident  Knud  Bent  Ander- 
sen er  født  den  1.  april  1929  i  Dalum  ved 
Odense  som  søn  af  Aksel  Andersen  og 
hustru  Pauline  Jessen.  Han  lærte  første 
gang  om  Kirken  i  1956  i  København  gen- 
nem missionærernes  undervisning.  Fami- 
lien var  igen  i  kontakt  med  Kirken  i  1958 
i  Randers,  og  her  blev  hans  hustru,  Irene 
Andersen,  døbt.  Han  blev  først  selv  døbt 
i  1959,  efter  at  familien  var  flyttet  til 
Fredericia. 

I  Fredericia  Gren  har  han  først  ar- 
bejdet som  forstander  for  G.U.F.,  og  der- 
efter har  han  været  grenssekretær  og 
rådgiver  i  grenspræsidentskabet.  I  en 
periode  var  han  præsident  for  Ældsternes 
Kvorum,  indtil  han  den  26.  januar  1964 
modtog  kaldet  som  gernspræsident  for 
Fredericia  Gren.  I  dette  embede  har  han 
virket,  indtil  han  modtog  sin  nuværende 
kaldelse. 

1.  rådgiver  Karl  Blohm  er  født  den 
28.  april  1929  i  Ørum  sogn,  Hjørring  Amt, 
som  søn  af  gårdejer  Jens  Johannes  Blohm 
og  hustru  Othilde  Jensine  Troelsen.  Efter 


at  han  i  et  halvt  år  var  blevet  undervist 
af  missionærerne,  blev  han  den  29.  marts 
1959  døbt  i  Aalborg.  Den  10.  april  1964 
blev  han  i  Fredericia  viet  til  Ulla  Ahl- 
quist,  der  også  er  medlem  af  Kirken.  Han 
har  haft  mange  forskellige  stillinger  i  Kir- 
ken, både  i  Esbjerg  Gren  og  i  Jydske 
Distrikt.  I  Esbjerg  Gren  var  han  først 
grenssekretær,  så  rådgiver  i  grenspræsi- 
dentskabet, og  siden  var  han  grenspræ- 
sident  i  2  år.  I  Jydske  Distrikt  arbejdede 
han  først  som  forstander  i  Søndagsskolen, 
derefter  var  han  i  en  periode  distrikts- 
sekretær,  og  sidst  har  han  i  1  år  virket 
som  distriktsrådsmedlem,  indtil  han  blev 
kaldet  til  sit  nuværende  embede. 


2.  rådgiver  og  distriktssekretær  Hans 
Otto  Ilskov  Nielsen  er  født  den  13.  august 
1941  i  Esbjerg  som  søn  af  Ejnar  Nielsen 
og  hustru  Kåty  Ilskov  Nielsen.  Hans  fader 
var  indtil  sin  død  i  1963  en  meget  kendt 
og  agtet  broder  i  Den  danske  Mission. 
Hans  Otto  Nielsen  er  opvokset  i  Kir- 
ken i  Esbjerg.  I  Esbjerg  Gren  var  han 
først  sekretær  i  G.U.F.,  senere  var  han 
søndagsskoleforstander  og  grenssekre- 
tær. I  oktober  1962  blev  han  kaldet  som 
sekretær  i  G.U.F.s  distriktsbestyrelse  i 
Jydske  Distrikt.  Fra  september  1966,  til 
han  modtog  sit  nuværende  kald,  har  han 
virket  som  distriktssekretær  i  Jydske 
Distrikt. 


Tabernakelkoret  på  billig-plade 

Som  bekendt  har  Columbia  udsendt  en  meget  lang  række  LP-plader  med  Taber- 
nakelkoret. Disses  kolossale  succes  er  endnu  engang  blevet  bevist,  idet  Columbias 
datterselskab  Harmony,  der  specialiserer  i  udsendelse  af  billig-plader,  udvalgt  fra 
Columbias  repertoire,  har  lavet  en  plade  med  koret,  „Onward  Christian  Soldiers". 
Disse  billig-plader  er  af  samme  høje  kvalitet  som  de  almindelige  plader,  og  de  spiller 
næsten  lige  så  længe. 

Udvalget  af  sange  ser  såldes  ud: 

Onward  Christian  Soldiers,  Ballad  of  Brother- 
hood,  Song  of  the  Silent  Land,  Abide  with  me, 
He's  Gone  Away,  Pilgrims'  Chorus,  I  Need 
Thee  Every  Hour,  Sleepers  Awake,  Tenting 
on  the  Old  Camp  Ground. 

Prisen  for  denne  plade  er  kr.  21.95  incl.  moms,  og  pladen,  nr.  R.  27,  er  nu  på 
lager  i  Distributions  Centret. 


Ornat 

bestille  bøger 
og  materialer 


Distributions  Centret  beder  os  med- 
dele, at  grenspræsidenterne  har  katalo- 
ger over   alle   organisationers   bøger  og 

materialer.  De,  der  ønsker  oplysning  om, 
hvad  der  findes,  vil  således  på  grenskon- 

toret  kunne  orientere  sig  herom.  Grens- 
præsidenten  vil  sikkert  også  være  be- 
hjælpelig med  at  afgive  bestillinger  til 
Distributions  Centret,  hvis  dette  ønskes. 

Ny  2.  rådgiver  i  missionspræsidents- 
kabet 

Den  22.  september  blev  broder  Verner 
Buur  kaldet  og  opretholdt  som  2.  rådgiver 
i  missionspræsidentskabet. 

Præsident  Buur  er  født  den  18.  de- 
cember 1914,  er  uddannet  inden  for  textil- 
branchen  og  har  taget  handelseksamen. 
Den  6.  juli  1941  blev  han  viet  til  Johanne 
Evelyn  Schwanck  og  der  er  to  sønner  i 
ægteskabet,  20  og  26  år,  hvoraf  den  æld- 
ste har  været  på  byggemission  i  Finland. 
Den  15.  april  1955  blev  præsident  Buur 
døbt  i  Kirken  og  har  haft  mange  stillinger, 
i  Esbjerg  Gren:  lærer  i  Søndagsskolen, 
forstander  for  G.U.F.,  rådgiver  i  grenen, 
grenspræsident,  og  i  distriktet:  rådsmed- 
lem, rådgiver  i  distriktspræsidentskabet 
og  sidst  distriktspræsident,  indtil  han  blev 
kaldet  til  sin  nuværende  stilling. 

Vi  beder  Gud  velsigne  præsident  Buur 
og  de  nye  distriktspræsidentskaber  i  de 
store,  ansvarsfulde  kald,  der  nu  er  pålagt 
dem! 


Brug 

DEN  DANSKE 

STJERNE 

som  julegave! 

Gavekort  kan  fås  uden 

ekstra    betaling.    Skriv 

til 

Den  Danske  Stjerne 

Dalgas 

Boulevard  164 

2000  København  F. 

Midt 
imellem 

Festinord  1968- 
Festlnord  1969 


Midt  i  vinterens  mørke  er  det  dejligt 
at  tage  sommerens  begivenheder  frem  i 
hukommelsen  og  varme  sig  ved  mindet. 
Kan  I  genskabe  den  herlige  stemning,  der 
var  over  dagene  i  Oslo?  forårsaget  dels 
af  vore  uforlignelige  værtsfolks  ro  og  ven- 
lige gæstfrihed,  dels  den  glimrende  tilret- 
telæggelse og  den  fornemmelse  af  fæl- 
lesskab og  venskab  imellem  landene,  der 
vokser  for  hvert  år. 

Hver  dag  har  sit  program  ved  disse 
ungdomsstævner,  for  at  kulminere  med 
søndagens  møder,  hvor  vidnesbyrdmødet 
i  Oslo  var  en  helt  usædvanlig  oplevelse, 
så  spontane  og  ærlige,  fulde  af  taknem- 
melighed over  Evangeliet  og  over  mulig- 
heden for  at  tilbringe  disse  dage  sammen 
med  så  mange  andre  unge  med  samme 
tro,  var  de  unges  vidnesbyrd,  at  det  måtte 
virke  inspirerende  og  opkvikkende  på  alle 
trætte  ledere.  Her  så  vi  tydeligt,  at  vi  ikke 
kan  svigte  i  1969.  I  G. U.F. -ledere,  der  end- 
nu ikke  har  haft  den  oplevelse  at  være 
med,  prøv  at  sætte  alt  ind  på  det  i  1969. 
Vi  kan  ikke  undvære  jer,  og  I  kan  ikke 
undvære  stævnet.  I  vil  lære  meget  om 
G. U.F.  og  om  de  unge,  som  I  ikke  før 
kendte    til. 

Vi  havde  en  herlig  flok  unge  med  til 
Oslo  og  kunne  med  glæde  konstatere,  at 
vore  dansere  i  særlig  grad  udmærkede 
sig  ved  præcision,  elegance,  livsglæde  og 


kønne  dragter.  Vort  roadshow  blev  rost 
for  sin  originale  idé,  mange  morsomme 
detaljer  og  skuespilpræstationer.  Ved  mu- 
sik-festivalen, der  var  en  yderst  festlig 
nyskabelse  med  mange  glimrende  numre, 
især  fra  Sverige,  måtte  vi  på  grund  af 
sygdom  og  andre  forhindringer  savne  de 
tilmeldte  „kunstnere",  hvorfor  vi  kun  kun- 
ne møde  med  to  numre,  nemlig  en  klaver- 
solo, fremført  af  komponisten  selv,  og 
en  dobbeltkvartet,  der  sprang  til  i  sidste 
sekund.  De  sang  særdeles  velklingende 
ved  prøverne  samme  eftermiddag,  og  vi 
synes  det  var  friskt,  at  de  vovede  pelsen. 
I  sporten  sejrede  danskerne  stort  —  i 
hvert  fald  i  højdespring  og  volleyball  for 
juniorer  — .  Vi  havde  en  fin  kampånd  og 
godt  spil  i  fodbold  og  en  yderst  selvop- 
ofrende og  skrap  målmand,  men  måtte  al- 
ligevel lade  sejren  gå  til  vore  venner  sven- 
skerne. 

Har  vi  lært  noget?  Ja  -  at  vi  trænger  til 
dygtige  aktivitetsledere.  Der  hvor  vi  havde 
lederne,  viste  vi  de  helt  fine  resultater. 
Jeg  tænker  særlig  på  dansen,  hvor  del- 
tagerne har  øvet  hver  lørdag  året  rundt. 
Det  kunne  ses.  Vi  håber,  I  allerede  er  i 
fuld  gang  rundt  om  i  landet.  Tænk  kraftigt 
på  sporten,  meget  kan  gøres  året  igen- 
nem for  at  holde  sig  i  form,  f.eks.  orien- 
teringsløb og  gymnastik,  og  så  er  det 
oven  i  købet  sundt!  Sidste  års  resultater 
i  atletik  er  sendt  ud  og  kan  altid  fås  hos 
Hovedbestyrelsen. 

Hvor  får  vi  aktivitesledere  fra?  Find 
dem,  der  har  begejstringen,  prøv  om  I  ikke 
kan  sende  dem  på  kursus,  hvis  I  ikke  har 
nogen,  der  kan  lære  dem  op. 

Er  aktiviteter  da  så  vigtige? 

Vi  kunne  også  spørge:  Betyder  det  no- 
get for  os  om  de  unge  kommer  til  G.U.F.? 
Vi  har  Evangeliet!!  Men  vi  må  ikke  glem- 
me, at  unge  trænger  også  til  aktivitet,  no- 
get de  kan  kaste  sig  ud  i.  Spille  guitar 
f.eks.,  danne  en  gruppe,  skabe  noget.  Og 
det  er  os,  der  må  finde  veje  til  at  hjælpe 
dem.  Foreslå  jeres  unge  at  finde  en  god 
plade  med  en  kvartet  f.eks.  Lad  dem  lytte 
og  prøve  at  kopiere  den.  Den  originale 
vare  er  naturligvis  altid  bedst,  men  man 
kan  lære  meget  af  at  kopiere,  og  en  god 
plade  kan  være  en  inspiration  og  gøre  det 
ud  for  en  savnet  musikleder.  Vi  får  brug 
for  mange  sanggrupper  til  Festinord  1969, 
og  det  er  tiden  nu  at  forberede  et  godt 
program. 

Vi  glæder  os  til  Festinord  1969  i  Sve- 
rige. 

A.  R. 


G.  U.F. 

distriktskonference 
i  Jylland 


I  august  afholdt  Jydske  Distrikts  G. U.F. 
sin  halvårlige  konference,  hvor  alle  funk- 
tionærer og  andre  interesserede  er  invi- 
terede. 

Mødestedet  var  Herning  under  distrik- 
tets G. U.F. -forstander  Henning  Frederik- 
sen, der  som  altid  havde  tilrettelagt  alt 
med  stor  omhu.  Der  blev  vist  nogle  al- 
deles glimrende  lysbilleder  fra  Festinord 
med  underlægningsmusik  og  -tale.  Ve- 
teranen på  dette  felt,  Ålborg,  gik  af  med 
sejren,  medens  debutanten,  Silkeborg, 
kom  meget  nær  på.  Vi  håber,  at  alle  grene 
vil  kunne  få  lejlighed  til  at  se  disse  ar- 
bejder. Dette  var  optakten  til  lørdagens 
program,  der  ellers  bestod  af  en  work- 
shop eller  happening,  hvor  alle  gæsterne 
blev  sat  på  opgaven,  at  omdanne  salen 
til  et  festlokale.  Broder  Ringheim  havde 
forklaret  de  tilstedeværende,  hvad  en 
workshop  er.  Det  blev  en  elegant  pyntet 
sal  til  alles  tilfredshed.  Derefter  blev  der 
solgt  madkurve,  festligt  pyntet  anonyme 
kurve,  hvis  skaber  fulgte  med  som  bord- 
dame. Bagefter  var  der  dans  til  orkester 
fra  Esbjerg. 

Søndagens  møder  var  for  størstede- 
len tilrettelagt  af  Hovedbestyrelsen,  hvor 
broder  og  søster  Ringheim  gav  instrukti- 
oner og  Bente  Olsen  fortalte  om  lejrpro- 
grammet. 

Som  altid  var  der  en  dejlig  ånd  ved  disse 
konferencer,  hvor  de  fleste  unge  fra  Jyl- 
land og  Odense  deltager.  Men  vi  savner 
meget  stærkt  de  lidt  ældre  ledere.  Netop  i 
august  er  konferencen  tilrettelagt  for  at 
hjælpe  og  vejlede  klasselærerinder  og 
ledere  med  årets  program  og  pigepro- 
grammet. Men  også  ved  forårskonferen- 
cen, eller  seminaret  skulle  vi  måske  sna- 
rere sige,  er  der  mange  ting  at  hente  for 
lederne. 

Broder  Henning  Frederiksen  er  i  mel- 
lemtiden blevet  afløst  fra  den  stilling,  som 
han  så  fortræffeligt  har  beklædt  i  6  år 
sammen  med  brødrene  Nielsen  fra  Es- 
bjerg, hvoraf  Karl  Ove  har  taget  sin  store 
del  af  arbejdet  i  5  år  på  nær  I  måned. 
Det  har  været  en  god  og  tryg  fornemmel- 
se at  have  en  så  dygtig  stab  siddende  i 
den  mandlige  G. U.F.  Nu  er  broder  Frede- 
riksen ved  distriktets  deling  blevet  rådgi- 
ver i  det  nye  Nordjyllands  Distrikts  præsi- 
dentskab, hvor  han  også  vil  have  nøje 
kontakt  med  G. U.F. 

Hovedbestyrelsen  siger  tak  for  samar- 
bejdet i  de  forløbne  år. 


Følgende  spørgsmål  fra  Salmernes  Bog  opfordrer  til  alvorlig  undersøgelse: 
„Hvad  er  da  et  menneske,  at  du  kommer  ham  i  hu?"1  Det  er  tydeligt,  at  menne- 
skets sind  og  ånd  og  intelligens  er  uendelige,  når  vi  ser,  hvad  han  kan  fatte: 
kunst,  musik,  litteratur,  videnskab,  og  indsats  på  andre  områder,  som  det  vil  føre 
for  vidt  at  omtale  her.  Det  er  tydeligt,  at  mennesket  er  den  mest  vidunderlige 
mekanisme  på  jorden,  med  legeme,  sind,  ånd  —  kemi  og  komposition,  og  alle  de 
fysiske  og  mentale  funktioner:  kraften  til  at  vokse,  tænke  og  føle.  „Hvem  lagde 
visdom  i  sorte  skyer",  spurgte  Herren  Job.  „.  .  .  hvem  gav  luftsynet  kløgt?"2 
Hvem  har  givet  legemet  visdom  til  at  helbrede  sig  selv?  Når  vi  tænker  på  kraften 
til  at  ræsonnere,  til  at  lære,  til  at  bedømme,  til  at  bestemme,  til  at  huske  fortiden, 
til  at  planlægge  fremtiden,  bliver  vi  imponeret  af  mennesket,  men  mere  af  hans 
skaber  og  af  alt,  hvad  Gud  har  givet.  Og  vi  bliver  nøgterne  ved  denne  kendsger- 
ning: Dette  legeme,  dette  sind,  er  det  eneste,  vi  skal  have  her.  Det  skal  vare  et 
helt  liv.  Man  kan  ikke  forestille  sig  et  fornuftigt  menneske  frivilligt  misbruger  en 
kostbar  maskine.  Hvor  meget  mere  urationelt  ville  det  ikke  være  at  misbruge 
legemet,  at  tage  del  i  noget,  som  kunne  skade  dets  funktion,  noget  som  er 
skadeligt  for  det!  Hvilket  fuldkomment  uærbødigt  spild  ville  det  ikke  være  at 
skæmme  legemet,  eller  at  ødelægge  eller  formørke  sindet,  eller  formindske 
samarbejdet  eller  bevidstheden,  eller  gøre  os  mindre  opmærksomme  på  hand- 
linger, som  ville  skade  os  eller  andre.  Ethvert  menneske  er  alt,  hvad  han  har  — 
ét  menneske,  ét  sind,  ét  liv  at  leve.  Dødeligheden  går  så  hurtigt,  og  evigheden  er 
så  evigt  lang,  og  når  man  har  fået  livet  og  sindet  og  hukommelsen,  talent,  formål, 
ubegrænsede  muligheder  og  alle  disse  forunderlige  fysiske  funktioner,  hvorfor 
skulle  nogen  så  være  så  kortsynede,  så  absolut,  utaknemmeligt  selvødelæg- 
gende nogensinde  at  gøre  noget,  som  ville  føre  til  mindre  end  ren,  klar  tænkning, 
klar  samvittighed,  sundhed,  med  fred  og  et  produktivt  formål  —  inden  for  natu- 
rens, Guds  love  —  sundhedens  og  lykkens  love  —  landets  love?  Uden  lov  kunne 
der  ikke  være  noget  liv.  O 

TSalm.SiS 
2  Job  38:36 


